U Srebreniku osnovano Udruženje dijabetičara i prijatelja “PLAVI KRUG” - Radio Srebrenik\nHomeVIJESTISREBRENIKU Srebreniku osnovano Udruženje dijabetičara i prijatelja “PLAVI KRUG”\nU Srebreniku osnovano Udruženje dijabetičara i prijatelja “PLAVI KRUG”\nPočetkom 2015. godine u Srebreniku je osnovano Udruženje dijabetičara i prijatelja “PLAVI KRUG” Srebrenik. Incijativu za osnivanje udruženja poveo je Mirza Glotić, ujedno i predsjednik udruženja, sa nekolicinom zainteresovanih sugrađana i uz pomoć dobrih ljudi iz Saveza udruženja/udruga dijabetičara BiH incijativu sproveo u djelo.\nPrvenstveno ideja i sama incijativa za osnivanje udruženja u ovoj općini Tuzlanskog kantona proizašla je iz nezavidnog položaja osoba s dijabetesom kako na nivou Općine Srebrenik tako i u širem okruženju.\n“Ono što moram da napomenem jeste da je u isto vrijme na Tuzlanskom kantonu osnovan i Savez udruženja/udruga TK, gdje smo jedan od članova osnivača što pokazuje želju i volju populacije dijabetičara da se bori za svoja prava”, kaže Glotić.\nUdruženje “PLAVI KRUG” Srebrenik trenutno broji nekih pedesetak članova, ali brojka od oko 2.000 registrovanih dijabetičara u Općini Srebrenik je jedan izazov za ovo udruženje koje će se boriti za ovu zapostavljenu populaciju građana uz slogan: “Mijenjajmo dijabetes zajedno uz Udruženje dijabetičara i prijatelja “PLAVI KRUG” Srebrenik”.\nIzvor: Udruženje “Plavi krug” Srebrenik\nPrevious articleIzmjene u režimu saobraćaja na putevima u TK\nNext articleSutra nastupa nova hidžretska 1437. godina


Gde će igrati Zvezda? Ovo su opcije, UEFA zaseda! - Sportske.net\nNa odluku se neće čekati dugo.\nZvezda je u silnom naletu, ko može da je zaustavi do zimske pauze?Nove informacije iz Jermenije, oglasio se Čupić!Gavrićeva poruka, samo efikasno!Javila se Zvezda zbog ratnog stanja!Rat Jermenije i Azerbejdžana, ništa od Zvezdine utakmice?!\nIzveštavali smo tokom dana da je došlo do ratnih sukoba između Jermenije i Azerbejdžana u Nagorno-Karabahu, proglašeno je ratno stanje i jasno je da sada ne postoje bezbednosni uslovi da se utakmica između Ararata i Crvene zvezde održi u četvrtak u Jerevanu.\nNekoliko je opcija u igri - prva, za koju se i Zvezda zvanično zalaže je zamena domaćinstva, odnosno da se meč odigra na ''Marakani''.\nUkoliko UEFA to ne prihvati, onda bi se igralo na neutralnom terenu, a kako ''Telegraf'' večeras prenosi, u igri su Mađarska, Kipar ili Poljska.


TUKLA DECU IZ ZVEČANSKE: Vaspitačici uslovna kazna zatvora | Direkt.rs\nPočetna Hronika TUKLA DECU IZ ZVEČANSKE: Vaspitačici uslovna kazna zatvora\nTUKLA DECU IZ ZVEČANSKE: Vaspitačici uslovna kazna zatvora\nPrvi osnovni sud u Beogradu osudio je danas na uslovnu kaznu zatvora Đurđiju Alempijević, vaspitačicu iz Doma za nezbrinutu decu u Zvečanskoj, koja je optužena nakon što se u javnosti pojavio snimak na kom se vidi kako fizički zlostavlja mališane.\nAlempijevićeva će naredne tri godine biti na uslovnoj slobodi, a ukoliko u tom periodu počini drugo krivično delo, biće automatski poslata u zatvor na osam meseci. Istom presudom, izrečena joj je i mera zabrane rada u struci u naredne četiri godine.\nTakođe, ona je optužena da je dečaka M. N., kojeg je nosila, uhvatila za ruku i grubo bacila u krevet, a zatim fotografisala jedno neidentifikovano dete u krevecu pored. Takođe je E. S. ostavila određeno vreme na pultu za presvlačenje bez ikakvog nadzora.\nSnimak na kom je sve to zabeleženo, a koji je prošlog leta šokirao javnost, načinila je Maja Jelić, majka jednog od štićenika iz Centra u Zvečanskoj. Odbrana je insistirala da se ovaj snimak ne izvodi kao dokaz jer nije legalno pribavljen, ali je drugostepeni sud naložio prvostepenom da snimak ipak uvrsti u dokaze.\nDečaci pretukli druga (11), pa hteli da ga bace sa zgrade\nMuškarac (39) iz Šapca udarao ženu (70) dok je nije ubio


Tag / FK Inter Milan / Vesti online\nInter kaznio kontroverznog vezistu pred meč sa Napolijem\nFudbaleri Intera u sredu dočekuju Napoli u 18. kolu Serije A, a klub iz Milana je kaznio svog fudbalera Rađu Naingolana I on će propustiti pomenuti ovaj susret.\nHrvatski fudbaler Šime Vrsaljko mogao bi karijeru da nastavi u Interu, ali Atletiko želi da ga proda, ne da ga pozajmi ovog leta.\nMartinez zvanično u Interu za 23 miliona\nSerija A: "Petarda" Intera za čelo tabele (VIDEO)\nVezista Intera Žofri Kondogbija postigao je neverovatan autogol u prijateljskom meču sa Čelsijem.\nIz Istanbula u Milano\nOdlične igre u dresu Bešiktaša privukle su pažnju velikih evropskih klubova na reprezentativca Srbije Duška Tošića, koji bi već u januaru mogao da promeni sredinu.\nSimeone napušta Atletiko\nOvakav naslov verovatno je prilično uzdrmao navijače madridskog kluba, ali realnost je da će još pune dve sezone Dijego Simeone sedeti na klupi “jorgandžija”.\nAna će biti zadovoljna: Švajnštajger dobio dve ponude\nDolaskom Žozea Murinja “srpski zet” Bastijan Švajnštajger postao je višak u Mančester Junajtedu pa ga mediji uveliko sele u druge klubove.


srbijasport.net - Vesti - Superliga Srbije - Šabačka Mačva sutra dočekuje Zemun\nUtorak, 22.01.2019 21:42\n14.09.2018 FK Mačva 956\nNakon dvonedeljne pauze, superligaški klubovi ovog vikenda nastavljaju sa prvenstvenim utakmicama. Šabačka Mačva u okviru 08. kola Super lige Srbije sutra dočekuje ekipu Zemuna. Utakmica se igra od 20 časova. Na redovnoj konferenciji za novinare FK „Mačva“ u najavi kola, svoja očekivanja od sutrašnjeg meča, izneli su šef struke Dragan Aničić i prvotimci Stefan Milosavljević i Nikola Žakula.\nDosadašnji susreti Mačve i Zemuna bili su teški i neizvesni, tako da i sutrašnji meč Dragan Aničić očekuje da se neće mnogo razlikovati od prethodnih utakmica.\n„Neke utakmice koje smo mi dobijali, mogle su da pripadnu ekipi Zemuna, a isto tako one koje smo gubili, mogli smo i dobiti. Očekujem težak i neizvestan meč ponovo i ja se nadam da ćemo zadržati ovaj niz utakmica sa izraženom borbenosti i disciplinom koja nas krasi, kako bi sigurno ne lako, da i ovu utakmicu pobedimo. U poslednjih nedelju dana ekipa Zemuna se dobro pojačala, doveli su iskusne igrače Živkovića i Lukića, zatim Mrkajića, a imaju i dosta dobrih mladih igrača Cvetković, Stanimirović... Položaj na tabeli možda i ne oslikava neko realno stanje, jer su u nekim utakmicama mogli da izbore i bolji rezultat na osnovu prikazane igre“, rekao je Aničić.\nPovratnik u redovima Mačve, Stefan Milosavljević očekuje tvrdu utakmicu, ali veruje u pozitivan rezultat. „Ako izađemo na teren i damo sve od sebe od prvog minuta, kao što se i očekuje od nas, nadam se da ćemo nastaviti pobednički niz i da će sva tri boda ostati u Šapcu. Ne poznajem ovu ekipu dobro, ali ima i igrača sa kojima sam igrao dok sam bio u Zemunu. Što se mene tiče ja sam spreman da i u narednom periodu dam sve od sebe i pomognem klubu golovima ili dobrim asistencijama, kao i ranije kada sam nosio Mačvin dres“, navodi Milosavljević.\nPrvotimac, Nikola Žakula kaže da će Zemun posle prekinute serije loših rezultata u Šabac sigurno doći sa željom da dožu do novih bodova. „Nema lakih utakmica u ovoj ligi i to važi za svaku ekipu. Zemun je seriju od pet loših rezultata prekinuo pobedom protiv Rada i sigurno da se nadaju da će i u Šapcu nastaviti pozitivan skor. Međutim, mi želimo da ostvarimo pobedu, da ostanemo u gornjem delu tabele i to očekujemo s pravom, jer smo dobro radili tokom ove pauze“, kaže Žakula.\nBiletarnice na stadionu Mačve sa radom počinju sutra od 16 časova, a kapije stadiona otvaraju se od 18 sati.\nSuperliga Srbije Muškarci Superliga Srbije Mačva Zemun Srbija Mačvanski okrug Šabac


« Zaštitna ograda na ulicama\nRekonstruisan park na „Jadru“ u Valjevu »\nFond dijaspora za maticu je donirao sredstva za izgradnju mosta u Boškovićima u Valjevu, a svečanom otvaranju prisustvovali su Živadin Jovanović, direktor Fonda dijaspora za maticu, Dragutin Brčin, član Uprave Fonda i Stanislav Gašparovski, predstavnik dijaspore iz Velike Britanije.\n„Odlučili smo se da radimo most ovde zato što naselјe Bošković ima puno mladih lјudi, 59 domaćinstava, 200 stanovnika, ima puno dece i izgradnjom ovog mosta njima će biti znatno život olakšan, mnogo više nego u prethodnom periodu kada je most zbog poplave bio srušen i kada su morali da se snalaze kako da pređu reku. Ovom prilikom želim da se zahvalim Fondu dijaspora za maticu, koji je opredelio sredstva za Valјevo. Ta pomoć nam je mnogo značila i zajedno sa izgradnjom ovog mosta, mi smo u najvećoj meri uspeli da saniramo posledice od poplave i elementarnih nepogoda. Glavni zadaci u narednom periodu su da realizujemo poslove oko kompletne regulacije Kolubare, čime će Valјevo biti u najvećoj meri zaštićeno od poplava. Drugi glavni zadatak će biti sanacija klizišta i videćemo kako ćemo zatvoriti tu finansijsku konstrukciju. To su ogromna sredstva, grad Valјevo je izdvojio u ovoj godini određena sredstva za klizišta, izdvojićemo i u narednoj godini, ali sami nećemo moći i biće nam potrebna pomoć šire društvene zajednice. Zamolio bih naše sugrađane da imaju razumevanja i strplјenja, jer mi ćemo i iduće godine intenzivno raditi na rešavanju problema klizišta“, rekao je gradonačelnik Valјeva Stanko Terzić.\nDirektor Fonda dijaspora za maticu Živadin Jovanović izrazio je ovom prilikom veliko zadovolјstvo što je most izgrađen u naselјu gde ima puno meštana, kojima će na ovaj način biti olakšan život nakon prošlogodišnjih poplava. „Ovo je jedan od deset mostova koje je Fond dijaspora za maticu finansirao i koje je srpsko rasejanje darivalo srpskoj matici. Samo u ovoj godini ovo je jedan od dva mosta, drugi je sagrađen u Kocelјevi. Ako ičega ima što simbolizuje ulogu i odnos srpskog rasejanja prema matici to su mostovi. Oni povezuju lјude u Srbiji, ali mostovi povezuju naše lјude u matici i u rasejanju.


Uslovne kazne za četvoricu optuženih za paljenje američke ambasade, trojica oslobođena - Naslovi.net vesti\nMilan Tomas, jedan od sedmorice optuženih za paljenje američke ambasade u Beogradu 2008. godine osuđen je na uslovnu kaznu od pet meseci zatvora, dok su Dejan Vučković, Dragan Marinkov i Marko Navitović dobili kaznu od šest meseci zatvora uslovno na dve godine. Optužbi da su učestvovali u paljenju... »\nBEOGRAD — Viši sud u Beogradu izrekao je uslovne kazne četvorici optuženih za paljenje ambasada Sjedinjenih Američkih Država i Nemačke, februara 2008. godine, dok su trojica oslobođena zbog nedostatka dokaza. Ambasada SAD saopštila je da je teško shvatiti da ni jedna kazna nije zatvorska. Sedmorici... »\nČetvorici, od ukupno sedam optuženih za paljenje američke ambasade u Beogradu 2008. godine posle protesta "Kosovo je Srbija", izrečene su uslovne kazne u Višem sudu u Beogradu. Na šest meseci uslovno, na period od dve godine, osuđeni su Dejan Vučković, Dragan Marinkov i Marko Novitović. Na pet... »\nPresuda optuženima za učešće u nemirima posle mitinga 2008. godine. Trojica dobila po šest meseci, jedan okrivljeni pet. Trojica slobodna\nPRED Višim sudom u Beogradu u utorak je doneta druga po redu prvostepena presuda optuženima za paljenje američke ambasade 21. februara 2008. godine nakon mitinga "Kosovo je Srbija". Dejan Vučković (31), Dragan Marinkov (27) i... »\nKazne se neće izvršiti ukoliko osuđeni ne izvrše novo krivično delo u roku provere od dve godine. Za krivično delo "teško delo protiv opšte sigurnosti" na po šest meseci zatvora s rokom provere od dve godine uslovno su osuđeni je... »\nViši sud u Beogradu osudio je na uslovne kazne zatvora četvoricu optuženih za paljenje ambasade SAD 2008. godine, dok je trojicu oslobodio krivice. Dejan Vučković, Dragan Marinkov i Marko Novitović osuđeni su zbog izvršenja teškog dela protiv opšte sigurnosti na uslovnu zatvorsku kaznu od šest... »\nViši sud u Beogradu danas je četvoricu optuženih u slučaju paljenja Ambasade SAD u Beogradu 2008. godine osudio na uslovne kazne zatvora, dok je trojicu optuženih oslobodio.\nNa šest meseci zatvora, uslovno na dve godine, osuđeni su Dragan Marinkov, Dejan Vučković i Marko Novitović, dok je Milan Tomas osuđen na pet meseci zatvora, uslovno na dve godine. Oni su osuđeni jer su bili svesni da mogu da... »\nUslovne: kazne za paljenje Ambasade SAD u Beogradu, trojica oslobođena zbog nedostatka dokaza (video)\nKazne se neće izvršiti ukoliko osuđeni ne izvrše novo krivično delo u roku provere od dve godine. Za krivično delo "teško delo protiv opšte sigurnosti" na po šest meseci zatvora s rokom provere od dve godine uslovno su osudjeni... »\nViši sud u Beogradu presudio: Za paljenje ambasade SAD četvorici optuženih uslovne kazne zatvora od pet i šest meseci, dok su trojica optuženih oslobođena optužbi.\nU pitanju je prvostepena presuda sedmorici optuženih za paljenje američke ambasade 2008. godine u Beogradu, posle mitinga "Kosovo je Srbija". Izvor: youtube Kazne se neće izvršiti ukoliko osuđeni ne izvrše novo krivično delo u... »\nOsuđeni su dobili uslovne kazne zatvora od pet i šest meseci, koje se neće izvršiti ukoliko ne počine novo krivično delo u roku provere od dve godine. Za krivično delo teško delo protiv opšte sigurnosti uslovno na šest meseci... »\nIzrečene presude optuženima za paljenje ambasade SAD\nBEOGRAD: Viši sud u Beogradu osudio je danas na uslovne kazne zatvora od po pet i šest meseci četvoricu optuženih za paljenje američke ambasade, 2008. godine u Beogradu, posle mitinga "Kosovo je Srbija", dok je trojicu oslobodio optužbi.\nPresuda sedmorici optuženih za paljenje američke ambasade u Beogradu 2008. godine posle protesta "Kosovo je Srbija" biće izrečena danas prepodne u Višem sudu u Beogradu. To će biti druga prvostepena presuda u ovom slučaju, pošto je prvu presudu prošle godine ukinuo Apelacioni sud i naložio... »\nDanas presuda za paljenje ambasade SAD u Beogradu\nViši sud u Beogradu izreći će danas prvostepenu presudu sedmorici optuženih za paljenje američke ambasade 2008. godine u Beogradu, posle mitinga "Kosovo je Srbija".\nTo će biti druga prvostepena presuda, pošto je prvu presudu prošle jeseni ukinuo Apelacioni sud zbog nerazumljivosti i protivurečnosti i naložio ponavljanje suđenja. I na novu presudu tužilaštvo i odbrana će imati pravo da se... »


Naslovna Društvo Privreda Aleksandra Vukmanović: Kiseli kupus donosi zaradu\nOtac Aleksandre Vukomanović je pre 20 godina kiselio kupus u buradima na terasi, prodavao ga na bačkopalanačkoj pijaci, a danas je ona nastavila i razvila posao koji ovoj složnoj porodici donosi sigurnu i dobru zaradu, piše „Agroklub“.\nNa manifestaciji koja je nedavno održana u centru Bačke Palanke „Palanačka jesen“, Aleksandra Vukomanović predstavila je svoje proizvode: kiseli kupus, ajvar, kiselu papriku i kuvani paradajz.\nKiseljenje kupusa po starom oprobanom receptu\nOvim poslom bavi se 12 godina, a dosadašnjim rezultatima i iskustvom potvrdila je da tradicionalni proizvodi i u ovim modernim vremenima imaju svoje značajno mesto na trpezama ali i da je isključivo proverenim kvalitetom svih proizvoda uspela da se izbori za poverenje svojih kupaca.\n„Proizvodnjom kiselog kupusa pre dvadesetak godina počeo je da se bavi moj otac. Glavice kupusa stavljao je u burad na terasi, a prodavao je na bačkopalanačkoj pijaci. Brat i ja smo nastavili, razvili i unapredili ovaj posao, imamo objekat, velike kace, iskustvo ali i poverenje naših kupaca zbog kojih smo proširili svoju ponudu i počeli proizvoditi slanu zimnicu, ajvar, kiselu paprika, krastavce, šarenu salatu, kuvani paradajz. Roditelji, otac Jovan i majka Mika nam pomažu koliko mogu, obzirom da sada mnogo više vremena provode u pčelinjaku koji broji čak 150 košnica te u ponudi imamo i med,“ kaže Aleksandra.\nAleksandra Vukomanović: Po receptu oca kupus kiselimo i dan danas\nRegistrovali su gazdinstvo kao i porodičnu firmu „Natura max“, a do današnje pozicije uspešnih proizvođača i prerađivača povrća došli su isključivo velikim radom i upornošću ali i poštovanjem svojih kupaca.\n„Po receptu oca kupus kiselimo i dan danas – kvalitetan kupus, so i voda, naravno u određenoj srazmeri i ništa drugo. Često nas kupci pitaju kako naš kupus ima tako lepu, žutu boju, a to je samo stari, hiljadu puta proveren recept. Naš kupus redovno analiziramo na Tehnološkom fakultetu u Novom Sadu i imamo dokument na kome piše da osim soli i vode u ovom proizvodu nema ništa drugo – najosnovnije i najprirodnije. Najtraženiji je kiseli kupus u listovima, obzirom da je i najpraktičniji, jer je odmah spreman za pripremu ali su uvek traženi kako ribanac tako i kupus u glavici. Potražnja za ovim proizvodima je izraženija tokom jeseni i zime, ali se odlično prodaju i tokom leta,“ kaže Aleksandra za „Agroklub“.\nSavremen objekat za skladištenje\nObzirom da se obim proizvodnje kako kupusa tako i ostale zimnice iz godine u godinu povećava Vukomanovići deo povrća proizvode sami, ali su i uspostavili saradnju sa ovdašnjim povrtarima iz okolnih mesta, pre svega obližnjeg Begeča i Futoga i od njih, kako naša sagovornica kaže, kupuju povrće najboljeg kvaliteta.\n„Naši planovi više su usmereni ka kiselom kupusu ali naše stalne mušterije traže, dolaze i pitaju za ajvar, papriku ili paradajz tako da nas praktično oni, pre svega njihovo poverenje obavezuju da pravimo i kiselu zimnicu. Evidentno je da obim proizvodnje povećavamo iz godine u godinu te u tom cilju sopstvenim sredstvima i gradimo savremenu halu površine od oko 300 kvadratnih metara, koja će nam služiti za skladištenje proizvoda,“ kaže Aleksandra.\nDodaje da dobro zna da danas ima veliki broj proizvođača zimnice, ali da je konkurencija ne brine, obzirom da je do sada imala poverenje mnogobrojnih stalnih kupaca.\nAleksandra, na osnovu dosadašnjeg iskustva smatra da je ovo perspektivan posao, ali uz mnogo rada i uz angažovanje cele porodice i dodaje da je njen brat po struci grafički dizajner, te je zadužen za dizajn etiketa i ambalažu.\nKako napominje naša sagovornica kada imaju vremena svoje proizvode predstave na manifestacijama, a to je dobra prilika za promociju i mogućnost da se što više ljudi upozna sa njihovim proizvodima.\nPrethodni tekstVelika Plana: Upao u srednju školu, pucao iz automatske puške, savladao ga profesor\nSledeći tekstJak vetar do ponedeljka\nZimnica po starom receptu (VIDEO)


RTCG - Radio Televizija Crne Gore - Nacionalni javni servis :: Društvo :: ASK: Jasan napredak u suzbijanju korupcije\n25. 01. 2017. 21:58 >> 21:33 0\nBOLJI INDEKS PERCEPCIJE\nPad Crne Gore u istraživanju Indeksa percepcije korupcije (CPI) nije drastičan i ne predstavlja trend, već je uzrokovan vanjskim faktorima kao što su kretanja u nekim drugim državama, a ne porastom percepcije te pojave, ocijenjeno je iz Agencije za sprečavanje korupcije (ASK).\nCrna Gora pala je za tri mjesta u istraživanju Indeksa percepcije korupcije za prošlu godinu, koje sprovodi globalna organizacija Transparency International.\nIz Agencije su kazali da je u posljednjih nekoliko godina Crna Gora napravila značajan napredak na listi Transparency Internationala u odnosu na prvo istraživanje kojim je obuhvaćena nakon obnove nezavisnosti, koje je objavljeno 2007. godine, a prema kojem je bila na 84 mjestu, sa indeksom 3.3 (33 prema sadašnjoj metodologiji).\n"Konstantan rast indeksa percepcije korupcije ukazuje na višegodišnji proces konstantnog pada percepcije korupcije u Crnoj Gori, dok sa druge strane, pad sa 61. na 64. mesto na listi država nije drastičan i ne predstavlja trend, već je uzrokovan vanjskim faktorima kao što su kretanja u nekim drugim zemljama, a ne porastom percepcije korupcije", navodi se u saopštenju ASK-a.\nKako su ocijenili, bolji indeks percepcije korupcije u Izvještaju Transparency International-a je jasan pokazatelj napretka Crne Gore u suzbijanju korupcije što, između ostalog pokazuje i pozicioniranje naše države među zemlje sa najmanjim indeksom u okruženju.\nNaveli su da je Crna Gora u odnosu na države regiona u novom Izvještaju bolje rangirana u odnosu na Srbiju (72. mjesto, CPI 42), Albaniju i Bosnu i Hercegovinu (dijele 83. mjesto, CPI 39), Makedoniju (90. mjesto, CPI 37) i Kosovo (95. mjesto, CPI 36).\nTakođe, Crna Gora je bolje rangirana i ima bolji indeks percepcije korupcije i od pojedinih članica Evropske Unije, kao što su Grčka i Bugarska.\nOcjenjuje se da je bolji indeks rezultat predanog rada nadležnih državnih organa u borbi protiv korupcije na preventivnom i represivnom planu, ali i jasan pokazatelj da svi akteri uključeni u borbu protiv korupcije moraju nastaviti sa efikasnim sprovođenjem antikorupcijskih nadležnosti u cilju daljeg poboljšanja indeksa percepcije korupcije.\n"Navedeni nalazi usmjeravaju i podstiču još stručniji i odgovorniji rad na izgradnji društvene svijesti o štetnosti korupcije, afirmaciji otvorenosti i transparentnosti institucija, aktivnog učešća građana i civilnog sektora u jačanju znanja, etike i integriteta na svim nivoima, što sve doprinosi razvoju društva netolerantnog na korupciju", kaže se u saopštenju.\nDodali su da će Agencija nastaviti da potpuno transparentno, odlučno i neselektivno primjenjenjuje sve mjere iz Zakona o sprječavanju korupcije i drugih propisa iz njene nadležnosti.\n"Cilj Agencije je jasan i nepromijenjen - dosljedno sprovođenje svih zakonskih obaveza, dalje jačanje nivoa javne svijesti o problemu korupcije, podizanje transparentnosti rada javnog i privatnog sektora, sa ciljem smanjenja rizika od pojave korupcije i sve boljih rezultata u narednim istraživanjima relevantnih međunarodnih organizacija", zaključuje se u saopštenju.\nAgencija za antikorupciju Transparency International\nTri prijave za direktora ASK-a


STAVOVI Ministar unutrašnjih poslova RS\nCijeloj BiH su potrebne sigurnosne snage, odnosno više policajaca koji trebaju doprinijeti boljoj sigurnosnoj situaciji\nLukač: Pojačana sigurnost za građane\nMinistar unutrašnjih poslova Republike Srpske Dragan Lukač rekao je da su svi koji su odlučili da obuku uniformu svjesni opasnosti koju policijski posao nosi sa sobom, a da je, nažalost, nemoguće predvidjeti događaj kao što je mučko ubistvo Slađenka Tubina u Prijedoru, čijoj porodici je izjavio najdublje i najiskrenije saučešće.\n- Ova tragedija je poruka svim policajcima da svakoj intervenciji prilaze maksimalno ozbiljno jer nikada ne znaju gdje mogu da naiđu na naoružane i psihički poremećene ljude - rekao je Lukač za današnji "Glas Srpske".\nOn je naglasio da je, nažalost, sposoban i hrabar policajac prilikom redovnog obavljanja posla izgubio život od osobe koja je bila vjerovatno u alkoholisanom stanju, a moguće i u stanju psihičkog rastrojstva, čime je na tragičan način potvrđeno koliko je ozbiljan i odgovoran policijski posao.\nGovoreći o povlačenju spornih odredbi iz prijedloga izmjena Zakona o javnom redu i miru, Lukač je rekao da nisu bile uperene protiv javnosti u radu policije, niti su predložene s ciljem da bilo koga onemoguće u radu, a posebno novinare.\nKada je riječ o predviđenom formiranju rezervnog sastava policije, on je rekao da su u ovom entitetu, ali i cijeloj Bosni i Hercegovini potrebne sigurnosne snage, odnosno više policajaca koji treba da doprinesu boljoj sigurnosnoj situaciji.\nOdgovarajući na pitanje o najavljenom formiranju rezervnog sastava policije u Federaciji BiH, Lukač je rekao da "nema potrebe da prijete formiranjem rezervnog sastava".\n- Ja pozdravljam svakog novog policajca na ulicama cijele BiH zato što znači samo pojačanu sigurnost za sve građane. Mi na ovaj način pomažemo i FBiH, prije svega našim kolegama u Unsko-sanskom kantonu jer ćemo jačom kontrolom ilegalnih ulazaka na istočnoj granici Republike Srpske smanjiti priliv migranata na području tog kantona - pojasnio je Lukač.\nKada je riječ o slučaju ubistva Davida Dragićevića, Lukač je rekao da je to pitanje za Tužilaštvo koje u potpunosti vodi taj slučaj, a da će policija dati svoj puni doprinos i odgovoriti na zahtjev Tužilaštva.\n- Naš stav je i dalje da ćemo dati i učiniti sve što je potrebno da taj slučaj bude riješen - rekao je Lukač.\nDragan Lukač Ministar MUP RS Slađenko Tubin


Brnabić: Prvi samit Svetskih umova u Beogradu 2019.\n"Mi smo uspeli u zadnjih godinu dana razgovora i saradnje sa 'Svetskim umovima' da prikažemo da je Srbija jedan ogroman potencijal i zemlja koje će tek pokazati sve što ume, sve što može i sve što ima", rekla je Brnabić.\nOna je rekla da će prvi samit u Beogradu biti održan 2019.\n"Do tada zajedno radimo na tome da se Srbija i Beograd profilišu kao centar pored Ciriha, što će samo po sebi mnogo značiti za prepoznatljivost naših univerziteta, naših naučnika, istraživača, start apova, inovatora. Jako važan dan za Srbiju", navela je premijerka Srbije.\nPrema njenim rečima, mladi iz Srbije više neće morati da "traže sponzore" za avionske karte i učešće na seminarima već će oni biti domaćini i njima će se predstavljati najnovije stvari u svetu.\nOna je na godišnjem simpozijumu "Svetski umovi" rekla da je digitalizacija veliki potencijal za rast.\n"Dva ključna prioriteta Vlade Srbije su digitalizacija, pre svega putem podrške inovativnim i start-ap kompanijama, i obrazovanje, što se dobro uklapa sa 'Svetskim umovima' i zato smo želeli da ih dovedemo u Srbiju", rekla je Brnabić.\nOna je navela da je "veoma ponosna" na start-ap IT kompanije u Srbiji.\nKremlj: Nema planova o susretu Putina i Trampa u Parizu\n19:14 October 16, 2018


Zamjenik ministra vanjskih poslova Bosne i Hercegovine Josip Brkić predvodio je delegaciju Ministarstva vanjskih poslova Bosne i Hercegovine na bilateralnim političkim konsultacijama između MVP BiH i Ministarstva vanjskih poslova Republike Srbije, koje su održane 17. januara 2019. godine u Sarajevu. Delegaciju Ministarstva vanjskih poslova Republike Srbije predvodio je državni sekretar Nemanja Stevanović.\nNa sastanku je ocijenjeno da je bilateralna saradnja između Bosne i Hercegovine i Republike Srbije dobra i intenzivna, i da su dobri politički odnosi primarni interes obje zemlje, ali i cijele regiona. Dvije zemlje žele imati najbolju moguću saradnju i prevazići sve izazove koji stoje na putu boljih odnosa.\nSagovornici su ocijenili da je potrebno intenzivirati rad međudržavnih komisija za granicu, a u interesu je obje zemlje potpisati Sporazum o granici u najskorije vrijeme, prije svega zbog dobrosusjedskih odnosa, ali i odluke Evropske komisije da je uređenje međudržavnih granica jedan od uvjeta za pristupanje zemalja regiona Evropskoj uniji.\nTakođer je usaglašeno kako je potrebno nastaviti i intenzivirati dogovore i aktivnosti u oblasti privredne saradnje i infrastrukturnog povezivanja. Budući da je u trgovinskoj razmjeni suficit na strani Srbije, zamjenik ministra Brkić je istaknuo da će se u budućnosti raditi na smanjenju te razlike. Također je zahvalio Srbiji što je kao zemlja partner sudjelovala na prošlogodišnjem Međunarodnom sajmu gospodarstva u Mostaru. Na sastanku je istaknuto da je izgradnja autoceste i revitalizacije željezničkog prometa na dionici Sarajevo-Beograd od velike važnosti za obje zemlje kao i za zemlje jugoistočne Evrope, te da se određene aktivnosti na ovom planu već poduzimaju u resornim ministarstvima.\nRazmijenjena su mišljenja i informacije o pitanjima koja treba riješiti u okviru Sporazuma o sukcesiji, zaključivanju Sporazuma o imovinsko-pravnim odnosima, pitanju naknada za potopljeno zemljište na teritoriji BiH - HE Zvornik i Bajina Bašta, te isplati stare devizne štednje.\nZamjenik ministra Brkić je istaknuo da je Bosna i Hercegovina posvećena jačanju regionalne saradnje na Zapadnom Balkanu, posebice u pravnom okviru Centralnoevropskog ugovora o slobodnoj trgovini (CEFTA). Odluka Kosova* da uvede takse od 100 posto na robe iz BiH i Srbije nanijela je veliku štetu privredi i odnosima u regiji. Naveo je da BiH neće poduzimati recipročne mjere, te da očekuje pokretanje pregovora o ukidanju navedene odluke o taksama. Ocijenio je i da BiH i Srbija imaju dobru saradnju na regionalnom planu u okviru regionalnih inicijativa, što je dobra platforma za zajednički nastup prema Evropskoj uniji i njenim institucijama.\nS obzirom da su aspiracije obje zemlje približavanje Evropskoj uniji razmijenjene su informacije o stanju evropskih procesa, te razgovarano o jačanju saradnje u oblasti evropskih integracija. U tom kontekstu, izraženo je očekivanje da će Srbija uskoro završiti interne procedure potrebne za stupanje na snagu Sporazuma o saradnji između Vijeća ministara BiH i Vlade Republike Srbije u procesu pristupanja Evropskoj uniji. Implementacija Sporazuma će unaprijediti postojeću saradnju u oblastima od obostranog interesa i u konačnici ubrzati proces institucionalnog prilagođavanja i usvajanja zakonodavstva i primjene prakse Evropske unije.\nBudući da se obje zemlje nalaze na migrantskoj ruti, razgovarano je i o aktualnoj sigurnosnoj situaciji u regionu u kontekstu migrantske krize, pri čemu je zamjenik ministra Brkić naglasio da je BiH pouzdan, ozbiljan i odlučan partner Evropskoj uniji i zemljama članicama u jačanju evropskog sigurnosnog prostora, te da BiH neće dozvoliti da ostane žarište ilegalnih migracija u Regiji.\nZamjenik ministra Brkić koji je i predsjedavajući Komisije za NATO integracijski proces BiH informirao je kako su ministri vanjskih poslova zemalja članica Sjevernoatlantskog vijeća (NAC NATO) donijeli odluku da Bosnu i Hercegovinu pozovu da podnese svoj prvi Godišnji državni program (ANP), s ciljem aktivacije Akcionog plana za članstvo (MAP).\nTijekom razgovora o procesu formiranja vlasti u BiH nakon oktobarskih izbora, zamjenik ministra je istaknuo da se trenutno radi na formiranju Doma naroda Parlamenta FBiH s obzirom na nedavno doneseni naputak Centralne izborne komisije (CIK) o izboru izaslanika iz kantonalnih skupština.\nZamjenik ministra Brkić izrazio je očekivanje da će se posjeta na najvišem nivou, predsjednika Republike Srbije Aleksandra Vučića, realizirati sukladno upućenom pozivu.\nRazmijenjene su i druge informacije o unutarnjo-političkoj situaciji u obje zemlje, kao i drugim regionalnim i globalnim temama.


Novak: RUS ne iskljucuje jaci rast cena nafte do kraja 2022\nTanjug 16. juna 2022. 10:35\nSANKT PETERBURG – Rusija ne isključuje još snažniji rast cena nafte do kraja godine, mada će sve zavisiti od balansa između ponude i tražnje, izjavio je novinarima potpredsednik ruske vlade Aleksandar Novak na marginama međunarodnog ekonomskog foruma u Sankt Peterburgu ( SPIEF).\nDodao je da se Rusija i dalje nada da će globalna potražnja za naftom porasti uprkos stalnoj neizvesnosti u pogledu mogućih mera lokdauna u Kini vezanih za kovid-19, prenosi Tas s.\n„Ima raznih prognoza… naročito sugerišu na dalji rast (cene) nafte. Sve zavisi od balansa između potražnje i ponude. Nadam se da će potražnja nastaviti da se oporavlja tokom godine kako je planirano, mada postoje izvesni rizici vezani za blokade u\nNR Kini, tako da ostaje da se vidi kako će se razvijati globalna ekonomija i potrošnja“, rekao je Novak.\nMeđunarodni ekonomski forum u Sankt Peterburgu, u organizaciji Fondacije Roskongres, održava se od 15. do 18. juna.\nOvogodišnji jubilarni, 25. po redu SPIEF, nosi naziv: „Nove mogućnosti u novom svetu“. Na skupu učestvuju zvaničnici i poslovni ljudi iz više od 120 zemalja sveta, među kojima, kako navodi Tas s, i oni „iz ne baš prijateljskih zemalja“ poput Sjedinjenih Američkih Država, Ujedinjenog Kraljevstva, Francuske, Italije, Nemačke i Holandije.\nForumu će danas prisustvovati i predsednik Rusije Vladimir Putin.\nPrema rečima portpartola Kremlja Dmitrija Peskova, Putin će se sastati sa privrednicima kako bi razgovarali o situaciji u automobilskoj industriji, a sastanku će prisustvovati i zvaničnici ruske vlade.\nPred toga, Putin će imati kontakte i sa preduzetnicima i investitorima, naveo je Peskov.\nU okviru SPIEF-a planirano je održavanje brojnih panela, uključujući forume malih i srednjih preduzeća, zatim kreativnog biznisa, bezbednosti lekova, kao i SPIEF Junior Dijalog i SPIEF Sportska nedelja.


Grad Zrenjanin se od subote, 15. juna, može pohvaliti jos jednim fantastičnim sportskim rezultatom. Marina Đekić, članica KBC Internacional, osvojila je titulu profesionalnog prvaka Srbije u kik boksu!\nNaime, ona je na Gala večeri, koja je održana u beogradskoj Hali sportova „Ranko Žeravica“, kao izazivačica savladala tridesetjednogodišnju Jovanu Milanović. Pobedom nad njom preuzela je šampionski pojas.\nPročitajte još: Škola džudoa organizovana u OŠ „Petar Petrović Njegoš“ (Foto)\nPodsetimo, Marina Đekić je u svojoj dosadašnjoj amaterskoj karijeri ostvarila mnoštvo veoma zapaženih rezultata. Treba istaći da je bila dvostruki juniorski šampion Evrope (2015, 2017), juniorski vicešampion sveta (2018), trostruki juniorski šampion Balkana (2015, 2016, 2017), osvajač svetskog kupa u K1 (2017)…\nMarina Đekić sa trenerom Goranom Zečevićem\nTagoviKik boks Marina Đekić prvak Srbije sport


A. J. 27. decembra 2020. 19:21\nIako je globalno i dalje na sceni nadmetanje farmaceutskih kompanija po pitanju efikasnosti njihovih vakcina protiv korona virusa, koja se kod svih pokazala većom od 90 posto, i dalje je pitanje bezbednosti ono što javnost najviše zabrinjava. Za sada, zabrana imunizacije postoji samo za decu, a ostalo je na preporukama.\nSrbija je među prvima u Evropi počela sa vakcinacijom protiv korona virusa, iako skromnim količinama od 4.870 doza Fajzerove vakcine, ali se najavljuje isporuka 16.000 doza ovog proizvođača u januaru, kao i da bi zajedno sa drugim vakcinama u prvom mesecu sledeće godine trebalo da dobijemo ukupno milion doza vakcina.\nKo ne sme da primi vakcinu protiv korone\nPrema planu vakcinacije koji je usvojio Nacionalni koordinacioni tim za imunizaciju protiv kovida 19, sa prvim isporukama vakcinišu se korisnici staračkih domova stariji od 70 godina, a u drugoj tranši vršiće se imunizacija zdravstvenih radnika u kovid sistemu, a potom i ostalog medicinskog osoblja.\nVakcinacija je dobrovoljna i besplatna za sve građane, a virusolog Tanja Jovanović ukazuje da prema podacima Svetske zdravstvene organizacije postoje pravila koja se odnose na sve vakcine protiv kovida, a to je da mora da se ispoštuje starost populacije koja sme da primi vakcinu, a to su stariji od 16, odnosno 18 godina.\n„Ako pacijent ima infekciju koja je praćena visokom temperaturom, u tom periodu kada ima temperaturu ne sme da primi vakcinu. Konkretno za Fajzerovu, ako je osoba sklona prenaglašenim imunološkim reakcijama u smislu alergijskih, takođe ne bi trebalo da primi vakcinu. Pacijenti koji imaju hronične bolesti i u ovom periodu su na terapiji, kao što je na primer hemioterapija ili radioterapija, takvi pacijenti u periodima aktivne primene terapije takođe ne bi trebalo da prime vacinu. Što se tiče drugih ugroženih grupa kao što su pacijenti sa dijabetesom, imunokompromitovani pacijenti, gojazne osobe, one s obzirom da predstavljaju vrlo rizičnu grupu za teške forme kovida 19, upravo treba da prime vakcinu“, objašnjava Jovanovićeva.\nOna tvrdi da je svaka vakcina koja je registrovana istovremeno i bezbedna, bez obzira na dizajn koji je korišćen za vakcinaciju.\nDve grupe vakcina protiv korone\nGovoreći o vrstama vakcina protiv korona virusa, Jovanovićeva navodi da postoje dve grupe vakcina. Prva je jednoćelijska, koja sadrži kompletnu virusnu česticu, a koja je umrtvljena odgovarajućim hemijskim procedurama tako da ne može da izazove bolest, ali može da stimuliše imunski odgovor.\n„Druga grupa vakcina, to su subjedinične vakcine, vakcine koje sadrže samo delove, odnosno fragmente same virusne čestice. One koje su nama dostupne su upravo iz te grupe subjediničnih vakcina, kao što su genske vakcine, ali pod znacima navoda genske zato što neke od njih ne sadrže stvarno gene nego samo informaciju koja se prenosi sa konkretnog gena, kao što je Fajzerova vakcina. Ova vakcina sadrži samo informaciju koju predaje ćeliji o tome koji protein treba da sintetiše, koji protein treba da prikaže našem imunskom sistemu da bi se aktivirao specifičan odgovor i na taj način razvila otpornost prema infekciji sa virusom koji cirkuliše u prirodi“, objašnjava naša sagovornica dodajući da je takva i vakcina kompanije Moderna.\nRuska vakcina efikasnija od oksfordske\nSputnjik Ve vakcina spada u grupu rekombinantnih virusnih vakcina, što po rečima Jovanovićeve znači da se u genetički materijal nekog avirulentnog virusa dodaje gen, odnosno pojedinačni geni, a u ovom slučaju se radi o jednom genu, za isti protein za koji Fajzerova vakcina nosi informaciju:\n„Nosač ovog gena u Sputnjik Ve vakcini je adenovirusni genom, i to dva tipa, adenovirus 5 i adenovirus 26. Oni se nalaze u replikativnoj formi, što znači da se ovaj virus iz vakcine aktivno razmnožava u ćelijama, produkuju se proteini na taj umetnuti gen korona virusa, i ona aktivno stimuliše naš imunski odgovor. Takođe, imamo i Astra- zeneka vakcinu, odnosno oksfordsku vakcinu koja je napravljena po istim principima kao i Sputnjik Ve, jedino što se nosač razlikuje, pa ovde nemamo adenovirus humanog tipa, već adenovirus šimpanze“.\nRuska vakcina je, apostrofira naša sagovornica, pokazala mnogo veću efikasnost nego što je to efikasnost oksfordske vakcine, i podseća na izradu kliničke studije koja bi trebalo da pokaže kako bi kombinovanjem različitih doza Astra- zeneke i Sputnjik Ve vakcine došlo do boljeg i efikasnijeg imunskog odgovora.\nEfikasnost svih vakcina je po mišljenju naše sagovornice jako dobra, s tim što postoje razlike u njihovom uticaju, pa su tako rekombinantne vakcine u koje spadaju Sputnjik Ve i oksfordska vakcina dizajnirane tako da mogu da aktiviraju i produkciju antitela i imunitet koji je posredovan ćelijama, dok inaptivisane vakcine, odnosno one koje sadrže mrtav kompletan virus, u koje spada Fajzerova i Modernina vakcina, pre svega stimulišu produkciju antitela koja su neutrališuća i koja mogu da neutrališu virus na ulaznom mestu.\nPored toga što je tokom primene Fajzerova vakcina dovela do alergijskih reakcija, za sada je još samo potvrđeno da vakcina kompanije Moderna izaziva specifične neželjene reakcije kod ljudi koji imaju kozmetičke filere za zatezanje lica ili povećavanje usana.\nSputnjik Ve vakcina do sada nije pokazala neželjene efekte.


Srbija: Vlast i prorežimski mediji protiv Tvitera / Srbija / zone / home page - Osservatorio Balcani e Caucaso Transeuropa\nSrbija: Vlast i prorežimski mediji protiv Tvitera\n© Sattalat Phukkum/Shutterstock\nVučić je čestitao svim medijima koji su dobili ”etiketu“ od Tvitera da sarađuju sa Vladom Srbije i dodao da oni šire ”slobodarske težnje i slobodarske ideje”. Umesto argumentovane rasprave o odluci Tvitera, naročito kad su u pitanju javni servisi koje plaćaju građani, vlast je pokrenula još jednu hajku protiv “stranih plaćenika i domaćih izdajnika”\n30.08.2021. - Vukašin Obradović Beograd\nKompanija Tviter označila je 17. avgusta pojedine medije u Srbiji kao one koji sarađuju sa Vladom Srbije. Ta oznaka stoji na zvaničnim nalozima Radio televizije Srbije, televizija sa nacionalnom frekvencijom Pink, Prva, B92 i Hepi, novinske agencije Tanjug, kao i štampanih listova Kurir, Informer, Politka i Srpski telegraf.\nOvakva odluka Tvitera izazvala je veoma burne reakcije označenih medija ali i predstavnika vlasti.\nVršilac dužnosti glavnog i odgovornog urednika Politike Marko Albunović kaže da se Politika ”ne stidi saradnje sa Vladom Srbije“.\n”Uostalom, Politika to čini već 117 godina, a sarađivaće i u budućnosti, kao što sarađuje sa svim društvenim institucijama, nevladinim sektorom, opozicionim strankama, predstavnicima diplomatskog kora, verskim zajednicama“, pojašnjava Albunović.\nRTS je na svom sajtu naveo da ih ova odluka Tvitera "primorava da preispitaju svoje prisustvo na toj mreži, ali i da zatraže da se o tome izjasni Evropska radiodifuzna unija (EBU) i druge organizacije čiji je RTS, kao javni servis, član".\n"Nezavisno od odluke da pod promenjenim uslovima, etiketiran i pod političkim pritiskom RTS neće objavljivati ni na jednoj platformi, smatramo da je neophodno da EBU reaguje i spreči svaku vrstu pritiska velikih kompanija na svoje članice", navodi RTS i dodaje da je neprihvatljivo da Tviter predstavlja, dopisuje ili dodaje bilo kakav tekst u njihove objave, bez dopuštenja ili zahteva.\nProrežimski tabloidi su bili nešto žustriji u reakcijama.\nU Informeru su naveli da ovakvom oznakom Tviter smanjuje vidljivost vesti i u prvi plan stavlja “đilasovske medije. “Očigledno je da ono što nije protiv srpskih zvaničnika, Srbije i njenog predsednika ne odogovara moćnim silama, pa iz petnih žila pokušavaju da vesti koje govore o uspehu i moći Srbije budu što manje vidljive. Ovim je još jednom pokazano da đilasovce podržavaju i finansiraju svetski moćnici koji Srbiji ne žele ništa dobro”.\n„Važno je javno žigosati medije koje ne finansiraju pojedine zapadne zemlje, jer samim tim ne mogu ni da utiču na našu uređivačku politiku. Znate, mnogo navodno nezavisnih medija dobija novac od vlade SAD, Britanije, Norveške, Nemačke i to godinama. Zašto se ti mediji ne markiraju s kim sarađuju? Zašto se CNN ne obeleži sa kim sarađuje, i zašto se na kraju vaš ugledni mediji (Radio Slobodna Evropa) ne obeleži s kim sarađuje“, ističe Milan Lađević, urednika Srpskog telegrafa.\nObjašnjavajući svoju odluku i odgovarajući na optužbe srpskih vlasti da je reč o cenzuri, predstavnici Tvitera su izjavili da je važno da korisnici njihove platforme znaju kad vlada finansijski i uređivački kontroliše medije. Iz pres službe te kompanije su naglasili da je njihov “ fokus na označavanju medija pod kontrolom države koji nisu oslobođeni od političkog uplitanja i pritiska vlade“.\nIz te kompanije rekli su i da su konsultovali “brojne zainteresovane strane, uključujući akademike i istraživače, civilno društvo, vladu, stručne organizacije i one koji koriste njihovu uslugu” i da je, prema njihovom mišljenju, takvo označavanje naloga “efikasno jer korisnicima pruža kontekst i informacije o poreklu naloga i njegovoj potencijalnoj nameri”.\nProfesorka Fakulteta političkih nauka Snježana Milivojević izjavila je da su reakcije srpskih zvaničnika na odluku društvene mreže Tviter da označi medije koji su povezani sa Vladom Srbije besmislene jer nije reč ni o kakvoj međunarodnoj zaveri protiv Beograda, već o globalnom procesu koji traje već godinu i po dana.\n”To nije protiv Srbije, nije nikakva međunarodna zavera, niti produžena ruka američke politike. U tom krugu se trenutno nalazi 20 zemalja, taj proces je počeo pre godinu i po dana […] Krenulo se sa idejom da se za međunarodnu javnost identifikuju ličnosti i mediji koji iznose stavove bliske vlastima svojih država“, objasnila je Milivojević.\n”Pretpostavljam da je Srbija i došla na tu listu jer je negde pre godinu i po dana jedna mreža botova koja je povezana sa SNS-om, odnosno državom, harala internetom, odnosno Tviterom, i ti nalozi su skinuti, ali je to Srbiju stavilo na mapu da ona spada u red tih država u kojima se nepoverenje u javni dijalog, i u krajnjoj instanci rušenje demokratije, u stvari obavlja tim koordinisanim dezinformacionim kampanjama“, upozorila je Milivojević.\nOvakva tumačenja, međutim, ostala su u senci kampanje predstavnika vlasti i prorežimskih medija koji su, potpunom zamenom teza, odluku Tvitera iskoristili za napad na onaj deo medijske scene koji ne kontroliše Vlada.\nPredsednik Srbije Aleksandar Vučić, odgovarajući na pitanja novinara, izjavio je da je oznaka Tvitera " pohvala za te medije ".\n”Ja samo nisam shvatio šta ste se svi vi uznemirili zbog toga. Pa nego s kim će da sarađuju? Sa tajkunima, lopovima i kriminalcima? Najnormalnije da će da sarađuju sa vladom. Pritom kažu i 'sarađuju', mi ih i ne plaćamo, najveći deo tih medija“, izjavio je Vučić.\nVučić je čestitao svim medijima koji su dobili ”etiketu“ od Tvitera da sarađuju sa Vladom Srbije i dodao da oni šire ”slobodarske težnje i slobodarske ideje“. Dakle, predsednik Srbije je, koristeći svoju propagandnu mašineriju, odluku kompanije Tviter iskoristio da pojača pritisak i još jednom napadne slobodne i profesionalne medije.\nUmesto argumentovane rasprave o odluci Tvitera, naročito kad su u pitanju javni servisi koje plaćaju građani, vlast je pokrenula još jednu hajku protiv “stranih plaćenika i domaćih izdajnika”. Objašnjenje da li i kako Vlada utiče na označene medije zamenjeno je napadima na one koji nisu na listi Tvitera.\nVučić je tako možda dobio nekoliko poena kod svoje ciljne grupe ali su mediji koji prema kriterijumima Tvitera “sarađuju sa Vladom Srbije” svojim ponašanjem prema postupku ove društvene mreže u stvari pokazali zašto su se našli na ovoj neslavnoj listi.


Društvo - Stranica 8987 od 9245 - Dnevni list Danas\nPočetna » Društvo » Page 8987\nGde su evropski optimisti\nEvropska unija je bila toliko uspešna da biste pomislili da će biti igranja na ulicama tokom pedesetogodišnjice osnivanja. Avaj, bilo je samo upornih razgovora o neuspesima – da se ostvari politička unija, usvoji ustav, demonstriraju globalno liderstvo i vizija, sprovedu ekonomske reforme, a lista žalbi se nastavlja.\nPiše: Melvin Kraus Autor je naučni saradnik Huverovog instituta na Stanford univerzitetu Copyright: P 4. 4. 2007.\nŠtancovanje presuda prema automatizmu?\nDa se stanje u srpskom pravosuđu znatno popravilo posle političkih promena u zemlji, ali da je još uvek daleko od onoga u kakvom se nalaze pravosudni sistemi zemalja Evropske unije, teza je s kojom se mnogi slažu i u advokaturi i u pravosuđu. Potvrdu ovakvih stavova svakako predstavljaju i sudski sporovi koje su zbog neostvarenih prava iz radnog odnosa protiv države, odnosno Ministarstva unutrašnjih poslova, zajedno s kolegama iz ostalih gradova Srbije pokrenuli čačanski i gornjomilanovački policajci pozivajući se na Zakon o radu kojim je jasno definisana ova oblast.\nPiše: Aleksandar Arsenijević 4. 4. 2007.\nU Opštinskom sudu u Vrbasu na osnovu tužbe PIK Bečej juče je održano ročište protiv predsednika opštine Srbobran Branka Gajina, bivše ministarke poljoprivrede Ivane Dulić Marković, zemljoradnika iz Srbobrana Blaže Stajića i profesora u penziji Veselina Lazića. Njih je PIK Bečej tužio da su 5.\nPiše: O. D. O. D. 4. 4. 2007.\nZakon povoljan za bogate\nVlada češkog premijera Miroslava Topolaneka usvojila je dosad najradikalniju reformu poreskog i socijalnog sistema i javnih finansija od raspada Čehoslovačke. Zbog koalicije sa demohrišćanima i zelenima i činjenice da ima tesnu većinu od dva glasa samo zahvaljujući prebezima sa levice, konzervativna Topolanekova Građanska demokratska stranka morala je da odustane od ambicioznih reformi po ugledu na one slovačkog premijera Mikulaša Džurinde.\n„Domaćinsko“ lice ljudi na vlasti\nPojavljivanje političara u popularnim emisijama postala je rutina pa građani Srbije svakodnevno mogu da vide one s vlasti u „opuštajućim“ emisijama. Međutim, postavlja se pitanje da li je takva vrsta njihovih gostovanja stvar interesa ili obične zabave.\nPsiholog Žarko Trebješanin smatra da nije potrebno odvojiti mnogo vremena za analizu njihovih pojavljivanja u takvim emisijama, jer je političarima jedino bitno da budu poznati i popularni.\nILIĆ: Vlada posle Uskrsa\nMinistar za kapitalne investicije i lider NS Velimir Ilić, boraveći juče u Užicu, izjavio je da će Vlada Srbije biti formirana posle Uskrsa.\n– Razgovori o statusu Kosova i Metohije u Londonu i Savetu bezbednosti odvukli su pažnju političara i vrhova stranaka i mislim da ćemo za dan ili dva mirno sesti i razgovarati o formiranju Vlade Srbije.\nPosle otvaranja prvog „energetskog tornja“ u Evropi, u središtu polja ogledala blizu mesta Sanlukar la Major na jugu Španije stari kontinent dobio je novi izvor obnovljive energije. Kula visoka 115 metara ključni je element onoga što je proslavljeno kao prva svetska komercijalna toranj-elektrana.\nPovratak na hrvatsko i slovenačko tržište\nZahvaljujući privatizaciji, nekadašnja Fabrika poliester folija u Boru, inače jedina u bivšoj Jugoslaviji, ponovo je pred osvajanjem tržišta u Hrvatskoj, Sloveniji, Makedoniji i Poljskoj. Folije koje proizvodi Eurofil, kako se danas ova fabrika zove, koristi kablovska industrija u Srbiji, a zemunski Limik i hrvatski Lovran kao novi vlasnici uložili su u proizvodnju 600 hiljada evra.\nPiše: J 4. 4. 2007.\nU popularnoj rumskoj diskoteci „Kazablanka“, omiljenom stecištu mladih, juče je u ranim prepodnevnim satima spremačica u toaletu pronašla eksplozivnu napravu i pozvala gazdu Dušana Dragišića. Odmah zatim, obaveštena je policija, a u toku popodnevnih sati specijalna ekipa iz Beograda radila je na demontiranju ove naprave.\nPiše: J. Z. 4. 4. 2007.\nRadim da se integrišem\nUdruženje distrofičara u Čačku počelo je projekat edukacije osoba sa invaliditetom u okviru kojeg će biti nabavljena i oprema za osposobljavanje za rad u grafičkoj i drugim profitabilnim delatnostima. Projekat pod nazivom Radim da se integrišem finansira Ministarstvo za rad i socijalna pitanja u iznosu od 1,2 miliona dinara, rekao je juče agenciji Beta predsednik Udruženja Radovan Pavlović.\nASNS: Prvomajski protest zbog neformiranja vlade\nPredsednica Asocijacije nezavisnih i slobodnih sindikata Ranka Savić najavila je juče na konferenciji za novinare da će članovi tog sindikata organizovati protest Prvog maja i izrazila nadu da će im se pridružiti i članovi drugih sindikata u Srbiji. Ona je istakla da će se najverovatnije početkom sledeće nedelje sastati s rukovodstvom Saveza samostalnih sindikata Srbije kako bi se dogovorili o zajedničkom protestu u kojem bi se moglo očekivati 50 hiljada radnika.\nOptužila Ministarstvo za kapitalne investicije\nSuspendovana sudija Trgovinskog suda u Beogradu Delinka Đurđević izjavila je juče da je stečajni upravnik preduzeća „Rad“ promenjen na insistiranje Ministarstva za kapitalne investicije i postavljen Miljko Živojinović. Ona je, u nastavku iznošenja odbrane na suđenju pripadnicima takozvane stečajne mafije, navela da je Živojinović u pratnji Grujice Davidovića iz Ministarstva za kapitalne investicije došao u Trgovinski sud i predstavio se kao novi stečajni upravnik „Rada“, iako Stečajno veće pre toga nije donelo takvu odluku.\nUNS: Ugljanin pokušava da uređuje medije\nUdruženje novinara Srbije optužilo je juče predsednika opštine Novi Pazar Sulejmana Ugljanina da vrši pritisak na medije i novinare samo zbog toga što javnost obaveštavaju o događajima u tom gradu.\n– Vaša je dužnost da se suočite s pitanjem zbog čega strani kapital zaobilazi Novi Pazar.\n1 … 8.986 8.987 8.988 … 9.245


Au Pair Francuska | Karavan Travel\nAu Pair porodica ukazuju veliko poverenje Au Pair devojci koju prima u svoj dom i od nje očekuje da bude odgovorna, savesna, da se prilagodi novoj sredini i životu porodice. Naročito je važno da Au Pair devojka uspostavi dobar odnos sa decom. Prema njima treba da se odnosi kao prema mlađem bratu ili sestri. Verovatno će ih voditi i sačekivati iz škole, pripremati im užinu, pomagati im prilikom oblačenja, igrati se sa njima, pomagati im pri izradi domaćih zadataka.\nSve učesnice Au Pair programa koje u Francuskoj borave duže od 3 meseca, u obavezi su da pohađaju kurs francuskog jezika. Au Pair porodica ima obavezu da buduću Au Pair devojku upiše na odgovarajući kurs u odgovarajuću najbližu školu. Jedan od neophodnih dokumenata za dobijanje Au Pair vize je i potvrda o upisu na kurs francuskog jezika.\nTroškovi prijavljivanja 8.000 dinara\nCena programa 350 EUR\nNapomena: Instrukcije za uplatu se dobijaju u agenciji.\nCena programa se plaća u dinarskoj protivvrednosti prema srednjem kursu NBS, na dan uplate.\nPrijave se primaju tokom čitave godine.\nOptimalno vreme od momenta prijavljivanja do početka programa iznosi oko 2,5 meseca i duže.


FK Sarajevo za nastavak Premijer lige BiH – Fokus.ba\nlideri na tabeli\nFK Sarajevo je saglasan s nastavkom prvenstva isključivo prema postojećem formatu takmičenja, s početkom najdalje do 6./7. juna 2020. godine\nIz Fudbalskog kluba Sarajevo, aktuelnog prvaka i vodećeg tima na tabeli Premijer lige Bosne i Hercegovine, danas su saopštili da su za nastavak takmičarske sezone u sugerisanim terminima od strane Nogometnog saveza BiH, javlja Anadolu Agency (AA).\nNa sastanku održanom jučer, 14. maja N/FS BiH dostavljen je ispunjeni upitnik s potvrdnim odgovorom na pitanje “Da li ste za nastavak takmičarske sezone 2019/20?”.\nFK Sarajevo je saglasan s nastavkom prvenstva isključivo prema postojećem formatu takmičenja, s početkom najdalje do 6./7. juna 2020. godine. Prvenstvo bi se na taj način okončalo najkasnije do 20. jula te bi ekipe imale dovoljno vremena za odmor i pripremu za početak evropske sezone.\n“U cilju maksimalne zaštite igrača, stručnog štaba i drugih učesnika, od strane medicinskog tima, u dokumentu je sugerisan i niz tačaka koje je neophodno ispuniti, a koje se slažu s prethodno dostavljenim instrukcijama od strane N/FS BiH.\nU slučaju da se ne ispune potrebni uslovi za nastavak prvenstva, Nogometni savez Bosne i Hercegovine je institucija koja će donijeti konačnu odluku. Imajući u vidu da je kompletirano 2/3 prvenstva (sve ekipe igrale međusobno 2 puta), zvanični stav Kluba je da trenutno stanje na tabeli treba biti verifikovano kao konačno te da prvoplasirana ekipa treba biti proglašena prvakom”, saopšteno je iz tima s Koševa.\n#fk sarajevo#premijer liga bih\n“Ako Sarajevo ode sa Koševa, isključivi krivac će biti Općina Centar”\nZavršen turnir prijateljstva u Sarajevu u organizaciji bivših asova FK Sarajevo\nTuzla City i dalje bez primljenog gola u pripremnim utakmicama


Akcioni plan za bolji položaj osoba sa invaliditetom - PPmedia\nAkcioni plan za bolji položaj osoba sa invaliditetom\nPosted on\t27 новембра, 2015 2:31 pm by adminpp033\nCentar za samostalni žvot osoba sa invaliditetom Srbije započeo je projekat “Jačanje politickog učešća osoba sa invaliditetom u Srbiji”. Tim povodom opštinu Prijepolje posetila je predsednica Nacionalne organizacije osoba sa invaliditetom Ivanka Jovanović gde je razgovarala sa čelnim ljudima te opštine o mogućoj saradnji kroz koju bi lokalna samouprava pružila podršku u sprovođenju ovakvog projekta.\nCilj projekta jeste jačanje političkog učešća osoba sa invaliditetom u Srbiji, unapređenjem njihovog uticaja na zakonodavni okvir i izborni proces, kako bi se i unapredilo ostvarivanje njihovih ljudskih prava i društvena uključenost.\n“Jedan od segmenata projekta jeste rad na nacionalnom nivou. U tom smislu ćemo raditi na senzibilizaciji poslanika u Narodnoj Skupštini kako bi se stvorila jedna vrsta lobi grupe za osobe sa invaliditetom, koja bi u kontinuitetu zajedno sa invalidskim pokretom radila na unapređenju propisa kako bi se poboljšao položaj u društvu osoba sa invaliditetom svih kategorija”, kazala je predsednica Nacionalne organizacije osoba sa invaliditetom Ivanka Jovanović.\nJedna od tema sastanka bila je i izrada akcionog plana o poboljšanju položaja osoba sa invaliditetom u opštini Prijepolje. Svake godine iz opštinskog budžeta značajna sredstva izdvajaju se za osobe sa invaliditetom, a prema rečima predsednika ove opštine ova praksa biće nastavljena i u narednom period.\n“Razgovarali smo o tome da u narednoj budžetskoj godini preko ustanova, kao što su Turistička organizacija, Muzej i Dom kulture nađe prostora za programe u koje bi bile uključene osobe sa invaliditetom”, kazao je predsednik opštine Prijepolje Emir Hašimbegović.\nMemorandum o saradnji potpisan prošle godine u maju mesecu između Udruženja osoba sa razvojnim smetnjama “Jednakost” sa jedne i opštine Prijepolje sa druge strane u mnogome je unapredio saradnju i realizaciju ciljeva predviđenih memorandumom.\nProjekat koji finansira Američka Agencija za međunarodni razvoj – USAID realizuje se u partnerstvu sa Nacionalnom organizacijom osoba sa invaliditetom Srbije i Centrom za orijentaciju društva.\nОзнаке: Američka Agencija za međunarodni razvoj - USAID, druženja osoba sa razvojnim smetnjama “Jednakost”, Emir Hašimbegović, Ivanka Jovanović


Pileća i svinjska sreća | Komentar dana\nPočetna strana > Rubrike > Komentar dana > Pileća i svinjska sreća\nPileća i svinjska sreća\nutorak, 04. septembar 2012.\nBirokratske regulative Evropske unije često izgledaju kao da se kose za zdravim razumom, a kod nas je kao simbol evropskih apsurda postao poznat propis o izgledu i veličini krastavca koji može da se prodaje u EU. Evrobirokratija reguliše celokupnu oblast proizvodnje hrane, u čijim okvirima je takođe strogo propisano držanje i uzgoj domaćih životinja. Svima koji se time ne bave ova pravila često zvuče nerazumljivo, čak i komično, dok se propisi pravdaju željom da životinje namenjene ljudskoj ishrani tokom svog (uglavnom kratkog) života ne podležu nikakvom mučenju i stresu.\nU skladu s tom praksom, od 1. januara ove godine u EU je na primer započelo sprovođenje propisa o držanju kokošaka nosilja, kojim se zabranjuje da one budu u običnim kavezima, već moraju biti u onima sa gnezdima i šipkama za sedenje, koji imitiraju prirodno okruženje i koji treba da imaju površinu od 750 kvadratnih centimetara. Evropski propisi uzgajanja živine podrazumevaju da se kokoške drže u kavezima u kojima, između ostalog, mogu da oštre kljun.\nPropisi za držanje na primer svinja su još stroži. Oni bukvalno u santimetar propisuju koliko prostora svaka vrsta svinje mora da dobije, kakva mora da bude površina poda, koliko jako mora da je osvetljenje, i koliko decibela sme da bude buka. Regulativa EU predviđa da se tradicionalni obori za prasne krmače ne smeju koristiti, a oni su već zabranjeni u Velikoj Britaniji i Švedskoj, zbog zahteva grupa za zaštitu životinja, koje naime ističu da su ti obori u kojima se krmače drže toliko uski da one ne mogu ni da se okrenu ili ostvare vezu sa drugim svinjama. Zakon zato predviđa da se suprasne krmače čuvaju u grupi, a ne kao dosad pojedinačno, a krmače sa prasićima trebalo bi da se drže u specijalnim kućicama, na pašnjaku ograđenom električnom ogradom ili u prostoru u okviru farme.\nPravila EU predviđaju smanjenje broja svinja po jedinici površine, što podrazumeva pašnjački način čuvanja svinja sa montažnim nadstrešnicama. Uzgajališta treba da budu uredna i čista, životinje moraju da ležu i ustaju normalno i da im bude omogućeno da vide ostale životinje. Svinje moraju da dobijaju dovoljnu količinu slame, drveta, pečuraka i ostalih materijala kojima će zadovoljiti svoju potrebu za „istraživanje i manipulaciju“. Takođe je ovim pravilnikom definisano i da se svinje moraju hraniti najmanje jedanput dnevno pa i to da njima mora biti na raspolaganju materijal, odnosno predmet za zadovoljenje njihovih „etoloških potreba“. Sve mere treba da budu preduzete da se umanji agresivnost u grupi, a mlade životinje moraju da dobiju i prostor i da pobegnu i da se sakriju od ostalih životinja. Ako dođe do većih sukoba među životinjama, uzgajivač mora da istraži uzroke i preduzme mere da se to ubuduće izbegne, a zakonodavac za to preporučuje davanje svinjama dovoljno slame ili nekog drugog materijala kojim će se zanimati.\nS obzirom na apsurdnost pojedinih propisa, poput onog sa igračkama, mnogi evropski farmeri imaju teškoće u njihovoj primeni, a neke siromašnije države članice EU se još nisu prilagodile novim pravilima. Pošto Srbija hrli ka EU ona je 2010. godine usvojila Zakon o dobrobiti životinja, koji takođe propisuje načine držanja životinja, doduše ne toliko detaljno kao EU, i koji se za sada ne sprovodi. Tradicionalno uzgajanje kokošaka nije dovedeno u pitanje, pošto pravila važe samo za velike proizvođače, koji imaju više od 350 kokošaka, ali zahtevi koji se pred velike uzgajivače postavljalju traže velika finansijska ulaganja. Prema nekim procenama, veliki domaći uzgajivači bi za prilagođavanje EU standardima morali da ulože oko 80 miliona evra, a kako su mnogi već zaduženi, novi krediti bi im bili dodatni kamen oko vrata. Do tada, jaja će moći da prodaju samo na domaćem tržištu, a slični problemi se javljaju i kod ostalih velikih uzgajivača ostalih domaćih životinja.\nNaizgled besmisleni propisi kojima se mi laici smejemo, prekrivaju zapravo ozbiljne finansijske interese. Posle stupanja na snagu u januaru ove godine pravila koja zabranjuju gajenje koka nosilja u manjim kavezima u Evropi je došlo do naglog skoka cene jaja. U nekim zemljama, kao što je Češka, cena je čak udvostručena. Takođe, prema procenama, broj svinja u EU će se smanjiti zbog pooštravanja zakona o njihovom gajenju, za oko deset odsto, što će prema predviđanjima dovesti do nestašica i velikih skokova cena. Kvalitet hrane koju jedemo zaista zavisi od načina uzgoja domaćih životinja, ali, s obzirom na pravac kojim se kreće poljoprivredno zakonodavstvo u Evropi, izgleda da će, što životinje budu "srećnije", građani biti nesrećniji.


Evropski parlament : Evropljani imaju obavezu da pamte strašni zločin u Srebrenici\nU Evropskom parlamentu, instuituciji u kojoj je srce kao faktor odlučivanja najsnažnije prisutno, su se još januara 2009. godine izborili da se današnji dan proglasi evropskim Danom sjećanja na žrtve srebreničkog genocida.\nDanas su se i članovi Evropskog parlamenta oglasili povodom godišnjice srebreničke tragedije, a u njihovo ime predsjednik EP Jerzy Buzek izrazio je duboku sućut i solidarnost sa porodicama žrtava, među kojima, kako je rekao, mnogi još uvijek žive nesigurni u sudbinu njihovih očeva, sinova, muževa i braće.\nOn je podsjetio da Evropljani imaju obavezu da pamte taj strašni zločin i da pamteći zločin osiguramo da se nikada neće ponoviti. Zato je od ključne važnosti pomirenje, kao i privođenje pravdi odgovornih za zločine. Hapšenje Ratka Mladića je korak u pravom smjeru, iako je mala utjeha porodicama i prijateljima 8 hiljada Bošnjaka masakriranih prije 16 godina, takođe je istakao gospodin Buzek..\nZa Evropljane je Srebrenica postala simbol… od strašnog genocida do inertnosti međunarodne zajednice i zapitanosti kako je moguće da se takvo nešto upošte moglo dogoditi, noseći neslavni epitet najstrašnijeg zločina počnjenog na Starom kontinentu nakon Drugog svjetskog rata.\nDa podsjetimo, u Evropskom parlamentu, instuituciji u kojoj je srce kao faktor odlučivanja najsnažnije prisutno, su se još januara 2009. godine izborili da se današnji dan proglasi evropskim Danom sjećanja na žrtve srebreničkog genocida.\nDiana Wallis, potpredsjednica EP i jedna od najzaslužnijih za proglašenje današnjeg dana evropskim Danom sjećanja na žrtve genocida je, između ostalog rekla :\n«Pokušali smo učiniti nešto rezolucijom našeg parlamenta. Rezolucija je, po mom mišljenju, bila od koristi… Imala je odjeka u parlamentima u regionu…Mislim da nam to treba, da pomaže da ljudi mogu da shvate šta se desilo, da počnu iznova da grade živote i zajednice. Mislim da je važno da se sjećamo, da uvažavamo, ali i da međunarodna zajednica pomogne BiH da se kreće naprijed.»


FIRMA SANIOPTIK CIJELE SEDMICE MJERI VID I SLUH\nUdruženje dijabetičara i ostalih zainteresovanih lica Trebinje je, uz podršku kompanije „Medicom“ iz Bijeljine i firme „Sanioptik“ Banjaluka, u saradnji sa Domom zdravlja, Bolnicom Trebinje i Medicinskom školom iz Trebinja, nizom aktivnosti obilježilo Svjetski dan zdravlja.\nOvom je prilikom kompanija Medikom donirala trakice i aparate za mjerenje šećera u krvi, dok je firma Sanioptik besplatno vršila pregled sluha i vida, što će nastaviti raditi po mjesnim zajednicama cijele ove sedmice.\nMedicinski radnici i učenici Medicinske škole Trebinje su građanima besplatno mjerili šećer u krvi i krvni pritisak, dijeleći svima savjete i edukativne materijale.\nNada Bijedić, predsjednik Udruženja dijabetičara i endokrinolog trebinjske Bolnice, dr Slavica Turanjanin, uz zahvalnost medicinskim kompanijama na saradnji, istakle su ovom prilikom da je Svjetski dan zdravlja posvećen primarnoj prevenciji i detekciji hroničnih nezaraznih bolesti, te da su trebinjske zdravstvene ustanove otvorene svim građanima za pružanje preventivnih usluga.\nNebojša Isaković, predstavnik kompanije „Sanioptik“, kaže da je ova kompanija prepoznala značaj pojekta kao društveno odgovornog i da od pondeljka kreće njihova akcija provjere vida i sluha u svim mjesnim zajednicama.\n„Budući da projekat ima za cilj da ukaže značaj preventivnog delovanja radi sprečavanja i razvoja bolesti, Sanioptik se priključila aktivnostima, besplatno proveravajući vid i sluh, što inače radimo na celoj teritoriji Republike Srpske kroz naše centre u Banjaluci, gde je sedište kompanije, kao i Bijeljini i Trebinju“, kazao je Isaković.\nOn je podsjetio da ove aktivnosti „Sanioptik“, sa iskustvom u poslovanju od 67 godina, provodi i u Srbiji kroz 48 cenatara za vid i sluh u 32 grada, za šta su nagrađeni i brojnim nagradama.\nSanioptik, u okviru projekta Dani zdravlja u Trebinju, u naselju Hrupjela počinje akciju besplatne kontrole vida i sluha koju će provoditi po svim trebinjskim mjesnim zajednicama do kraja sedmice...\nTREBINJSKA POLICIJA VODI BORBU PROTIV PREKOMJERNOG KONZUMIRANJA ALKOHOLA\nZabrinjavajući pad nataliteta u Srpskoj i regionu\nISTORIJSKI USPJEH ŽOK „LEOTAR“ PROSLAVLJEN I SA GRADONAČELNIKOM\nMLADI TREBINJSKI IZVIĐAČI NA MOSTARSKIM SUSRETIMA


Početna Izjave Istinitost Dijalog sa Prištinom potpuno transparentan\nAna Brnabić Predsednica Vlade Ana Brnabić\nPredsednica Vlade o dijalogu Beograda i Prištine.\n"Naš dijalog je u potpunosti transparentnan, nisam u ovom trenutku videla da je potrebno da pravim bilo kakav izveštaj."\nNova runda dijaloga predsednika Srbije i Kosova, Aleksandra Vučića i Hašima Tačija, biće održana u sredu, 18. jula, u Briselu. Nekoliko dana uoči sastanka, Vučić je izjavio da je uslov za razgovor sa kosovskim Albancima "da nema napada na Srbe, nema pokušaja zauzimanja teritorija na severu, hapšenja kako kome padne na pamet". O čemu će tačno predsednik Srbije u sredu razgovarati sa Tačijem verovatno nećemo saznati ni ovoga puta, pošto ni nakon prethodne runde dijaloga ništa konkretno nije rečeno. Ipak, govoreći o dijalogu Beograda i Prištine, premijerka Srbije Ana Brnabić nedavno je izjavila da je dijalog sa Prištinom potpuno transparentan, da o njemu stalno razgovara sa Aleksandrom Vučićemo, te da je Vlada jedan tim sa predsednikom Srbije, kome "čuva leđa".\n"Mi ćemo njemu čuvati leđa u ovom dijalogu, bićemo uvek uz njega zato što vodi hrabru inicijativu, odgovornu, zato što je pokazao hrabrost da ne ostavljamo konflikt generacijama iza nas", rekla je Brnabić i dodala da će Skupština biti apsolutno informisana o svim važnim odlukama koje treba da se donesu.\nMeđutim, krajem aprila sama predsednica Vlade poručila je da će potpisati "šta god treba" i naglasila da neće da objašnjava svoje poteze. Upitana da li je spremna da potpiše pravno obavezujući sporazum sa Prištinom kojim se Kosovu "daje stolica" u UN, Brnabić je izjavila u Skupštini Srbije da se neće uplašiti da potpiše šta god treba da bi građani imali punu sigurnost, bezbednost i garanciju daljeg prosperiteta.\n"Zašto insistirate na tome da ja vama kažem kakav ću ja to sporazum da potpišem? Šta vi mislite? Mi sada, dok pregovaramo o sporazumu o normalizaciji, vi insistirate da vam predsednik Vlade kaže kakav sporazum hoće da potpiše? Pa čekajte, gde je tu diplomatija? Ako ja kažem vama kakav ću sporazum da potpišem, onda sam rekla svima šta će Vlada Srbije da uradi. To se tako ne radi", odgovorila je tada premijerka poslaniku Narodne stranke Miroslavu Aleksiću na pitanje kakav će sporazum potpisati, zaboravljajući da je uloga parlamenta da kontroliše rad Vlade i da je njena dužnost da polaže račune poslanicima u skupštini.\nA šta zapravo znamo o pregovorima i planovima srpskih vlasti? Od Vučića smo čuli da dnevno čita između 500 i 600 strana dokumenata o Kosovu - "što tajnih, što javnih". Uprkos tome, predsednik trenutno nema nikakav predlog za trajno rešenje kosovskog problema, iako je zimus obećao da će o svom predlogu govoriti "krajem marta, najkasnije početkom aprila". Rekao je da će rešenje ponuditi narodu "ako ga pronađemo", da on neće ništa potpisivati, već će konačnu odluku dati narod, te da mora da idemo na referendum "šta god da uradimo".\nI predsednik i premijerka više puta su rekli da Srbija želi da postigne neku vrstu kompromisnog rešenja, a Vučić je više puta ponovio i da je nemoguće da Srbija da sve, a da ne dobije ništa. A onda smo od Vučića čuli da bi za Srbiju bio dobitak i "jedan metar na Kosovu", jer "danas nemamo ništa". Predsednik je poručio i da ne treba lagati da će rešenje za Kosovo biti autonomija u sastavu Srbije, čitali smo i da je odbio navodni "američki paket" za rešavanje kosovskog problema, sa kojim "nije ni hteo da upoznaje javnost" jer je bio "neprihvatljiv". Istovremeno, ministri spoljnih poslova i odbrane, Ivica Dačić i Aleksandar Vulin, pričaju o razgraničenju, odnosno podeli Kosova.\n"Da je dijalog sa Prištinom transparentan, onda bi o tome bar jednom mesečno raspravljala Vlada Srbije. O tome bi periodično raspravljao i parlament, a onda bi i to bilo predočeno javnosti, bila bi i javnost obaveštena šta se dešava", kaže Aleksandar Popov, direktor Centra za regionalizam u Novom Sadu.\nNjegovo mišljenje deli i politikolog Boban Stojanović, koji kaže da je situacija oko dijaloga sa Prištinom slična unutrašnjem dijalogu o Kosovu - sve je transparentno, sve je dostupno javnosti, a u stvari ne znamo ni šta je krajnji cilj srpske strane.\n"Znamo da naš cilj ide u tom smeru da ne priznamo Kosovo, međutim, ne znamo nijedan korak, niti bilo šta o čemu se raspravlja, posebno kada je reč o onom političkom dijalogu. Jedan dan imamo sve, drugi dan nemamo ništa. Onda Dačić priča kako su kosovski Albanci sve više u problemu jer sve više zemalja povlači priznanje Kosova, a to u stvari ništa ne znači. Onda jedan dan imamo osećaj da će Tači i Haradinaj i svi da se povuku iz svega, a drugi dan dolazimo do toga da ćemo mi u stvavri da se borimo za neku Zajednicu srpskih opština kao konačni cilj. Dovoljan je jedan dan da pogledamo izjave u medijima, ne samo kontradiktorne izjave iz vlasti, nego čak isti ljudi na dnevnom i dvodnevnom nivou daju potpuno različite izjave. Od predsednika, ministra spoljnih poslova, direktora kancelarije za KiM, pa negde čak i premijerke", kaže Stojanović za Istinomer.\nI dok Popov ima razumevanja za to što javnost nije upoznata sa svim detaljima pregovora, jer je, kako kaže, ipak reč o nekoj vrsti mirovne konferencije, Stojanović napominje da za netransparentnost Briselskog dijaloga ne bi krivio premijerku. Jer, kaže, predsednik Srbije je taj koji vodi, odlučuje i koordinira pregovore. Tačno je da predsednik Srbije vodi dijalog na političkom nivou i evidentno je da premijerka, kako je i sama rekla, "čuva leđa" Vučiću u pregovorima. Ipak, očigledno je i da dijalog sa Prištinom nije potpuno transparentan, jer postoje brojna otvorena pitanja sa kojima javnost nije upoznata. Osim toga, sama premijerka ranije je u skupštini eksplicitno izjavila da neće da objašnjava šta će potpisati, što je u suprotnosti sa principom transparentnosti, zbog čega za ovu izjavu dobija ocenu "kratke noge".\nkosvoBriselski sporazumdijalogaleksandar popovboban stojanovićdijalogaleksandar vučiBeogradPriština\nImamo posla sa racionalnim ljudima koji su izašli iz šume 30.05.2019.


"Za našu braću": Vučić predao Zaevu 4.680 doza vakcina (FOTO)\n14/02/2021 | 11:57\n“Za našu braću”: Vučić predao Zaevu 4.680 doza vakcina (FOTO)\nPredsednik Srbije Aleksandar Vučić predao je na graničnom prelazu Tabanovce 4.680 doza Fajzerovih vakcina premijeru Severne Makedonije Zoranu Zaevu.\nUprkos hladnom vremenu i obilnim snežnim padavinama, predsednik Srbije i premijer Severne Makedonije su prisustvovali primopredaji prvog kontigenta vakcina, koji Srbija donira toj zemlji.\n“To je u prvoj fazi. Mislim da je to lepa vest za našu braću”, rekao je Vučić.\nVučić je rekao da je kompanija Fajzer tražila da se vakcine predaju po svim procedurama. U pitanju je polovina od ranije dogovorenih oko 8.000 doza koliko ce Srbija obezbediti Severnoj Makedoniji.\n“Srbija u ovome nema drugih interesa sem prijateljstva prema gradjanima Severne Makedonije, ništa nas ne zanima osim uvećanja ekonomske razmene i da živimo kao najbolji prijatelji. Ovo je poklon koji biste i vi nama dali jer ako komšija nije zadovoljan, ne možete ni vi biti zadovoljni”, rekao je Vučić.\nNa skupu je rečeno da će tim vakcinama početi imunizacija u Severnoj Makedoniji, a Zaev je izrazio zahvalnost i rekao da je to “dragocen čin” solidarnosti države i građana Srbije.\n“To je prijateljska pružena ruka, podrška i prva pomoć Makedoniji, dok ne stignu vakcine koje je poručila”, rekao je Zaev.\nOn je rekao da je ova pomoć tradicija regiona, da prvu ruku pomoći pruže komšije i dokaz velike solidarnosti među tradicionalno prijateljskim zemljama – Srbijom i Severnom Makedonijom.\nVučić je rekao da je Srbija vakcinu želela da pokloni i ranije, ali da je morala da ispuni veoma složene i kompleksne procedure, da ne bi trpela sankcije.\nVakcina je trebalo da bude uručena 11. februara, ali je tada odložena, jer nije bila dobijena saglasnost kompanije Fajzer, čije se vakcine doniraju.\nOn je istakao da je to najobičniji poklon za koji je siguran da bi i Severna Makedonije uručila Srbiji, te na engleskom rekao da se pravi prijatelji poznaju u nevolji: “Friend in need is a friend indeed”.\nVučić je ukazao da, po ugovorima sa Fajzerom, piše da se nema pravo da se vakcina otuđuje i da nekom drugom, ali da su rešeni ti ugovorni problemi.\nPo 10.000 dinara adnicima koji su učestvovali u vakcinaciji\nVučić je istakao da je do sada u Srbiji iskorišćeno oko 840.000 doza vakcina za 635.000 ljudi, zahvalio zdravstvenim radnicima i najavio onima koji učestvuju u vakcinisanju dodatnu jednokratnu pomoć od 10.000 dinara.\nNa pitanje o vakcinama iz EU, Vučić je rekao da će te vakcine značiti kada stignu, jer će i tokom leta ljudi morati da se vakcinišu.\nOn je najavio da u ponedeljak u Srbiju stiže 41.000 doza vakcine Fajzer, a da se u narednim danima očekuje i dolazak vakcina AstraZeneka.\nSvi radnici koji su učestvovali u vakcinaciji stanovništva dobiće pomoć u iznosu od 10.000 dinara, najavio je predsednik i zahvalio svim zdravstvenim radnicima koji su učestvovali u vakcinaciji.\naleksandar vučić/makedonija/vakcine/zoran zaev\n“KORONA ŽURKA” u Beogradu: Više od 700 ljudi u klubu, UHAPŠENI organizatori\nPad broja zaraženih, raste broj hospitalizovanih


16.01.2019 12:22 | Anita Janković-Rečević\nBanjaluka - Prvu platu mladi u Srpskoj u prosjeku zarade sa 27 godina, što se negativno odražava na razvoj domaće privrede, a da bi bio ubrzan put do prvog posla nadležni će ove godine pristupiti reformi srednjeg obrazovanja s akcentom na uvođenje dualnog sistema.\nIstaknuto je ovo na jučerašnjem sastanku predstavnika Ministarstva prosvjete i kulture RS, Privredne komore, Zavoda za zapošljavanje, Unije udruženja poslodavaca i Zanatsko-preduzetničke komore, koji je organizovan s ciljem definisanja prioritetnih zadataka koji će uskladiti sistem obrazovanja sa tržištem rada. Dogovoreno je da se sinhronizovanim radom i nizom analiza do 31. marta dođe do podataka o zanimanjima koja su potrebna domaćim privrednicima da bi se mogla kreirati upisna politika za srednje škole za iduću školsku godinu.\nMinistarka prosvjete i kulture RS Natalija Trivić istakla je da je jedan od osnovnih ciljeva stvaranje uslova za uvođenje dualnog obrazovanja, odnosno povezivanje učenika srednjih stručnih i tehničkih škola sa tržištem rada.\n- Upisnu politiku kreiraćemo na osnovu konkretnih pokazatelja sa terena, a radićemo i analize koje će utvrditi koja su to zanimanja iščezla, a koji su poslovi budućnosti da bismo srednjoškolce odmah po izlasku iz klupa uključili u privredu - rekla je Trivićeva.\nOna je navela da će kroz upisnu politiku biti definisana i učenička praksa u srednjim tehničkim i stručnim školama kod privrednika, a plan je da ove godine rade i na pripremama za reformu osnovnog obrazovanja.\n- Neophodno je stvoriti i uslove za povećanje plata u realnom sektoru da bi se stalo u kraj odlasku ljudi u inostranstvo - navela je Trivićeva.\nDirektorica Privredne komore RS Dragica Ristić kaže da treba podići svijest društva o važnosti potreba tržišta rada, te perspektivama zapošljavanja kako bi bile srušene zablude o pojedinim zanimanjima.\n- Nove tehnologije napreduju, a zanimanja na koja se nekada gledalo sa podozrenjem sada se obavljaju u sasvim drugim uslovima, te je to potrebno predočiti i roditeljima i đacima još u osnovnim školama, ali i stvoriti dobre uslove za rad u realnom sektoru kako bi bio atraktivan - rekla je Ristićeva.\nPuni doprinos u povezivanju sistema obrazovanja i tržišta rada daće i Zavod za zapošljavanje RS, koji će ove godine raditi na formiranju lokalnih savjeta za zapošljavanje.\n- Na taj način će se usklađivati ponuda i potražnja u lokalnim zajednicama - rekla je zamjenica direktora zavoda Gordana Latinović.\nOna je podsjetila da na evidenciji nezaposlenih kada je u pitanju srednja stručna sprema najviše ima lica sa završenom ekonomskom školom i gimnazijom, te poljoprivrednih tehničara, dok je u okviru visoke stručne spreme bez posla najviše pravnika i ekonomista.\n- Najveća potražnja je za licima koja su završila informacione tehnologije, dok profesora matematike i fizike nema na evidenciji - rekla je Latinovićeva.\nDirektor Unije poslodavaca RS Saša Aćić rekao je da će privrednici podržati projekat dualnog obrazovanja tako što će raditi na opremanju kabineta najmodernijom opremom.\n- Nama je u interesu da što ranije učenici ulaze u svijet rada jer trenutno svoj dinar krenu zarađivati tek sa 27 godina. Nemamo kvalitet koji je potreban poslodavcima, zbog čega je neophodan dijalog pri kreiranju upisnih politika, te naučnih i nastavnih programa. Očekujemo i da će naknade koje budemo isplaćivali đacima biti manje oporezive - rekao je Aćić. Dodao je da je u interesu svih da prosječna plata u RS bude 1.000 KM, te da vjeruje da će se to u bliskoj budućnosti i desiti, a da prije toga treba smanjiti oporezivanje rada na nivo iz 2008. i povećati produktivnost.\nDragica Ristić je navela da će sa privrednicima biti rađeno na novim zanimanja koja su potrebna.\n- U našem sistemu obrazovanja do sada nismo imali zanimanje alatničar, koje je veoma zanimljivo za sve industrijske procese - rekla je Ristićeva.


Ljajić: Uklanjanje spomenika u Preševu iznuđen potez : Nadlanu.com\nObjavljeno 20. jan 2013. / 10:35:48\n"Mora da važi zakon u svakom delu teritorije Srbije, mora da funkcioniše pravna država i to jeste jedina poruka koja ovim želi da se pošalje", rekao je Ljajić za televiziju Pink, povodom uklajnjanja nelegalno podignutog spomenika bivšim pripadnicima takozvane OVPMB u centru Preševa.\nMinistar je kazao da neće biti podržan predlog da se spomenik iz Preševa izmesti ili u dvorište lokalnog doma kulture ili dvorište lokalne džamije i dodao da on ne vidi nikakav smisao da se bavimo prošlošću, pored drugih problema u toj lokalnoj sredini, kao što su nezaposlenost, ekonomska zaostalost, loša infrastruktura...\nLjajić je napomenuo da na jugu Srbije ima sedam spomenika koji su podignuti bez dozvole države a nalaze se u selima i naseljima sa pretežnim albanskim stanovništvom.\n"Ne znam da li će taj spomenik, da je ostao, pomoći poboljšanju životnog standarda lokalnog stanovništva", kazao je Ljajić i ocenio da je podizanje spomenika albanskim ekstremistima u Preševu bila ocigledna provokacija.\nTa provokacija je bila sračunata sa ciljem da se testira strpljenje države i da Albanci sa juga države budu ponovo u žiži interesovanja javnosti i da skrenu pažnju na sebe, s obzirom da se vode pregovori Beogarda i Prištine, ukazao je Ljajić.\nSrpski ministar je podsetio da je od ranije poznato da albanski ekstremisti sa juga Srbije žele da budu deo pregovaračkog procesa Beograda i Prištine i za to nemaju podršku ni od koga u međunarodnoj zajednici.\n"U svakom slučaju, sad svi moramo da spustimo lopte, da se bavimo rešavanjem osnovnih problema u tom delu Srbije", rekao je Ljajić i dodao da očekuje, možda, sporadične incidente posle uklajnjanja spomenika u Preševu, ali nikakvu destabilizaciju prilika u tom delu Srbije.


Parlamentarci imuni na virus štednje - Akta.ba\n22.05.2020. 13:47 / Izvor: CIN\n"Ovo je prilika da se izvrši pravičnija raspodjela sredstava iz budžeta Federacije Bosne i Hercegovine“, saopšteno je iz Kabineta potpredsjednice.\n"Nečasno je, nemoralno je naplaćivati sve to. Ti ljudi koji sjede u tim klupama tamo evo unazad par mjeseci nikakve aktivnosti nemaju, ali uredno konzumiraju sva prava”, kaže sekretar Kabineta potpredsjednice FBiH Erdal Selmanović.\n"Skoro sve naknade koje su propisane ja sam predvidio njihovo ukidanje ili znatno reduciranje. Imate tu ne samo naknade, imate i druge neke privilegije koje troše bespotrebno budžetska sredstva", objasnio je Arnaut.\n"Bilo bi potpuno neodgovorno biti protiv ovih zakona", kaže Arnaut za CIN u očekivanju rasprave o ovom prijedlogu.\n"Bijeli hljeb“ je nezakonito isplaćivan i u Vijeću naroda RS-a. Ova institucija je na osnovu nezakonite odluke isplatila 21.000 maraka bivšem generalnom sekretaru Vijeća naroda Zoranu Filipoviću.


Gradonačelnica Benjamina Karić obišla kasarnu "Jajce" | Sarajevo.ba\n“Kasarnu ‘Jajce’ neće biti jednostavno obnoviti, ali je vrijeme da pokrenemo proces”, kazala je gradonačelnica Benjamina Karić tokom današnjeg obilaska ovog lokaliteta sa zamjenicima Anjom Margetić i Harisom Bašićem.\nPo njenim riječima, devastirani objekat koji godinama čeka na svoju rekonstrukciju zasigurno će biti jedan od najznačajnijih infrastrukturnih projekata kojim će se nova administracija Grada Sarajeva baviti.\n“Informirala sam se o aktivnostima koje je ranije Gradska uprava poduzela za privremenu zaštitu od daljnjeg urušavanja. Održala sam i sastanak na ovu temu sa Farukom Kapidžićem u prostorijama Komisije za očuvanje nacionalnih spomenika BiH”, dodaje Karić.\nIstakla je i to da je za obnovu ovog kompleksa u starogradskom naselju Vratnik potreban investitor, ali i saradnja državnih, federalnih i lokalnih organa vlasti.\n“Naredni sastanak planiram sa premijerom Novalićem, nakon čega ću predstaviti plan za kasarnu”, zaključila je gradonačelnica.


Lapovo i Rača: radikalizacije štrajka i sukobi s policijom – Crvena akcija / Crvena inicijativa\nKada je prošlog meseca iz Ministarstva rada najavljivano da će se formirati krizni štabovi za sprečavanje radikalizacije štrajkova, uz nagoveštavanje da će to ministarstvo nastojati da posreduje u rešavanju problema, već je bilo jasno da će država prema iole radikalnijim štrajkovima i protestima spremno reagovati upotrebom policijskog nasilja.\nPolicija je danas sprečila radnike privatizovanog Građevinsko-industrijskog kombinata „1.maj“ iz Lapova da blokiraju pružni prelaz u tom mestu i autoput Beograd-Niš, a u sukobu do kog jetom prilikom dogodio ima nekoliko povređenih radnika.\nRadnicima tog preduzeća, koji već dva meseca štrajkuju zbog neisplaćenih sedam zarada, pridružili su se i njihove kolege iz privatizovane firme „Zastava elektro“ iz Rače, koji takođe protestuju zbog neisplaćenih zarada.\nRadnici su pokušali da blokiraju pružni i putni prelaz na koridoru 10, ali ih je u tome sprečila policija. Kako nisu uspeli da blokiraju autoput, radnici su nešto iza podneva na dva sata blokirali železnički stanicu u Lapovu.\nPredsednik štrajkačkog odbora je najavio još blokada puta Niš-Beograd, kod Lapova. Prema njegovim rečima, vlasnik „1.maja“ ignorisao je zahteve radnika, a prilikom jednog pokušaja da u tom sporu posreduju predstavnici Ministarstva rada, on je kazao da nema para.\nStoga se dalje radikalizacije štrajka nameću kao jedino stvarno efikasno rešenje za situaciju koju u nedogled proizvodi koalicija državnog aparata i novopečenih vlasnika.


Ročesti: "Moraćemo još bolje, sva pažnja na Igokeu" - Sportske.net\nRočesti: "Moraćemo još bolje, sva pažnja na Igokeu"\nKošarkaš Crvene zvezde mt:s Tejlor Ročesti rekao je da večerašnja pobeda nad Unikahom mora što pre da se zaboravi jer neće pomoći u izazovima koji slede.\nAlimpijević: "Ostali smo ljudi"Plaza: "Mogao bih da plačem zbog Nedovića"Pobeda za izlazak iz krize, a OVAJ podatak posebno raduje Zvezdine navijače! (TVITOVI)Bojkot uzima danak - Najslabija poseta od početka sezone!Pobeda u pravi čas, Zvezda se osvetila Unikahi!\nTejlor Ročesti je sa 21 poenom vodio Crvenu zvezdu mt:s do pobede nad Unikahom rezultatom 80:76 u 24. kolu Evrolige.\n"Ovo je samo jedna utakmica, moraćemo da budemo još bolji. Ova pobeda nam neće pomoći da pobedimo u sledećoj", rekao je Ročesti novinarima posle utakmice u Beogradu.\n"Pojedinac se istakne zahvaljujući timu, a protiv Malage je ceo tim izgledao dobro. Imao sam mnogo samopouzdanja, kao i cela ekipe i to je rezultiralo pobedom", kazao je Ročesti.\nAmerički plejmejker je naveo da je utakmica sa Unikahom "već zaboravljena".\n"Prošlost nam neće pomoći da dobijemo naredne utakmice. Moraćemo odmah da se okrenemo pripremi za narednu i pokušamo da pobedimo Igokeu u ABA ligi jer želimo da to takmičenje završimo na prvom mestu", istakao je Ročesti.\nRočesti je pohvalio navijače Crvene zvezde mt:s za podršku na utakmici sa španskom klubom.\nNjegov saigrač Milko Bjelica rekao je da je protiv Malage bilo teško i da je ostvarena važna pobeda.\n"Posle dva ubedljiva poraza nam je mnogo bilo bitno da se vratimo na pobednički kolosek, a svi igrači u prepoznatljiv ritam pre kupa. Malaga je izvanredna ekipa i pobeda nad njima u bilo kom trenutku je velika stvar", rekao je Bjelica.\nOn je kazao da je zadovoljan svojom igrom u utakmici u kojoj je bio drugi strelac ekipe sa 13 poena.\n"Igračka forma zavisi od mnogo stvari, pa tako i moja. Mnogo toga treba da se složi da bi to izgledalo kako treba. Srećom, u drugom poluvremenu je to izgledalo dobro i prezadovoljan sam, pre svega zbog toga što sam učestvovao u pobedi", kazao je Bjelica.\nBjelica je naveo da je nezahvalno prognozirati nastavak sezone u Evroligi, ali da će Zvezda probati da iskoristi šansu ako joj se ukaže.\nCrvena zvezda mt:s će sledeću u takmicu u Evroligi igrati 9. marta protiv Barselone u Španiji.


dr Predrag Mitrović Branislav Peić Ratko Rakonjac Dalibor Dašić Zoran Pavlović Milutin Ilić Sima Simić Saša Maksimović Zoran Mićić Borivoje Petrović\nPetak, 26.10.2018 9:16\nDelegacija Dveri u nastavku svoje posete Rusiji sastala se sa direktorom Fonda Sveti Vasilije Veliki, Elenom Milskajom, i uzela učešće u radu godišnje Skupštine najveće proporodične organizacije „Za život“ Sergeja Česnokova.\nViši savetnik Dveri u Narodnoj skupštini RS, Jugoslav Kiprijanović, izneo je direktoru Fonda Sveti Vasilije Veliki, kratak pregled svih aktivnosti vezanih za porodičnu politiku, koje su Dveri imale još od svog osnivanja i predstavio nove projekte, koje Dveri pripremaju u budućnosti i ponudio saradnju u tom domenu.\nPredsednik Saveta za porodicu Dveri, Radoš Pejović, predstavio je Eleni Milskajoj projekat o formiranju asocijacije svih porodičnih organizacija u Srbiji i ukazao na ozbiljnost situacije u kojoj se Srbija nalazi, jer aktuelni režim u Srbiji ne podržava razvoj porodične politike i istakao ogromnu potrebu da se Rusija više uključi i pomogne Srbiji u borbi za opstanak i zaštitu porodice.\nMilskaja je izrazila zadovoljstvo što je delegacija Dveri na tako ozbiljan i profesionalan način pristupila porodičnoj politici i iskazala svoju želju da se saradnja u domenu očuvanja porodičnih i tradicionalnih vrednosti između Rusije i Srbije još više učvrsti, jer je Srbija veoma važna za razvoj porodičnog modela društva na čitavom Balkanu.\nIvan Kostić, narodni poslanik Dveri, u završnici radnog dana, govorio je na godišnjoj skupštini najveće proporodične organizacije „Za život“ Sergeja Česnokova, i upoznao sve prisutne delegate iz cele Rusije o aktivnosti Dveri u Narodnoj skupštini Republike Srbije na polju porodične politike i istakao da su Dveri jedina parlamentarna organizacija u Srbiji koja je porodicu stavila u centar svog programa.\nIvan KostićJugoslav KiprijanovićRadoš PejovićSaopštenjaDveri u MoskviDveri u RusijiElena Milskaporodična politika


BalkanMagazin :: Pre poletanja negativni, posle sletanja pozitivni!\nutorak, 11. januar 2022 01:01\nSlučaj koji se u petak dogodio s putnicima u avionu koji je odleteo iz Milana i doleteo u indijski Amritsar je gotovo neverovatan i liči pomalo na filmsku komediju. Ukratko, svih 160 odraslih putnika, kako javlja italijanska agencija ANSA, pokazali su prilikom odletanja negativne testove na kovid 19, kako to i zahtevaju propisi za putovanje u Indiju. Međutim, kada je avion pristao na aerodrom u Amritsaru, svi putnici su testirani i ispostavilo se tada da je čak 125 njih pozitivno!\nIzmeđu indijske policije na aerodromu i putnika, za koje se ispostavilo da su zaraženi koronavirusom, izbila je odmah svađa. Ti putnici su, kao što se može pretpostaviti, branili svoje sertifikate, koji su dobijeni najkasnije 72 sata pre poletanja aviona, i isticali da je praktično nemoguće da su se zarazili u tom kratkom roku. Na aerodromu je nastao pravi haos kada su počela da dolaze sanitetska vozila da bi one s pozitivnim testovima odvezli u izolaciju u lokalne bolnice. Desetak njih je pobeglo odmah kada su videli kako se stvari razvijaju, a još četvoro pobegli su iz bolnice gde su dovezeni u izolaciju...\nTo je sve što je ovom skandalu javila ANSA. Ne može se, ipak, ovim povodom izbeći sumnja da se u većini slučajeva, ipak, radi o "kupljenim" sertifikatima...


Bolja zemlja - smanjenje negativnog uticaja na okolinu | Toyota Srbija\nKako smanjujemo ekološki uticaj koji nastaje našim poslovnim aktivnostima?\nSa proizvodnim pogonima u kojima se proizvode automobili, motori i menjači, u Velikoj Britaniji, Češkoj, Poljskoj, Rusiji, Turskoj i Portugalu, dajemo veliki doprinos proizvodnji širom Evrope. Potpuno nam je jasna značajna obaveza da budemo “dobre komšije” svuda gde radimo. Te vrednosti polaze od primera dobrog radnika do zaštite i unapređenja životne okoline, kao i zajednica oko nas.\nNeprestano tražimo nove načine da smanjimo koriščenje prirodnih resursa i ograničimo ispuštanje gasova zelene bašte. Koristimo različite pristupe za prikupljanje i korišćenje sunčeve energije za grejanje ili proizvodnju struje, kao i zamenu gasa za grejanje alternativnom i obnovljivom bio masom. Istovremeno, pronalazimo nove i efikasnije načine za prevoz delova i gotovih automobila, obezbeđujući bolje loghističke i transportne metode, sa manjim uticajem na okolinu. Evo nekih inicijativa koje smo pokrenuli:\nToyota Motor Manufacturing France, fabrika u Valonsijenu gde se proizvodi Yaris, za rad centralnog sistema grejanja koristi toplotu koja se dobija od Sunca, bez uticaja ugljenika. Za te namene postavljen je solarni zid površine 410 m2, prekriven perforiranim metalnim pločama smeštenih na južnom zidu zgrade. Time se stvara vazdušna šupljina koju sunce zagreva. Uz pomoć ventilacije i prirodnog strujanja, topao vazduh se ubacuje u sistem koji zagreva pogon za presovanje, gde se proizvode delovi karoserije.\nToyota Motor Manufacturing UK je uspela da smanji izbacivanje ugljenika pomoću solarne energije za dodatne potrebe fabrike. Jedan od najvećih solarnih nizova u britanskoj industriji postavljen je u pogonu u Barnstonu, dok je nešto manji sistem postavljen u fabrici motora u Severnom Velsu. Ukupno, 17.000 panela proizvode gotovo 7.250 mW/h struje, dovoljno da se napravi 7.000 automobila i 22.500 motora godišnje.\nVoda je dragocen resurs i napravili smo značajne uštede u količini koja nam je potrebna za proizvodnju vozila. U Valonsijenu, količinu vode koju uzimamo iz gradskog sistema smanjili smo prikupljanjem kišnice u dva velika bazena smeštenih u krugu fabrike. Površine od 6.200 i 10.380 m2, ovi bazeni omogućavaju nam da korišćenje vode iz gradske mreže svedemo na – nulu. Uspeh ovog rešenja doneo je fabrici Toyota Motor Manufacturing France najvišu, platinastu nagradu u okviru internog programa Global Environmental Award.\nBojler na bio masu\nFabrika u Valonsijenu smanjila je ispuštanje gasova staklene bašte zamenom bojlera, koji umesto gasa sada koristi pelet od bio mase. Napravljen u saradnji sa specijalizovano firmom EDF Optimal Solutions, novi bojler je počeo da radi u martu 2015. Ima kapacitet od 1.000 kW, i koristi se za održavanje konstantne temperature u procesima rada na obradi površine vozila.\nTransport vozila i delova do i od fabrike, jedna je od mogućih prilika gde se može smanjiti emisija ugljenika i pronaći efikasan vid prevoza tereta, sa najmanjim gubicima. Naši timovi međusobno sarađuju i analiziraju različite vrste i oblike koje koristimo za pakovanje, kako bi došli do rešenja koje omogućava prevoz većeg broj stvari istovremeno, kako prugom, tako i železnicom.\nPrednosti su bolja iskorišćenost prostora, niža emisija CO2, kao i pakovanja koja se lakše pune, utovaraju i istovaraju. Nove ideje poput ove podstičemo našim godišnjim priznanjem Global Eco Avards, a naše evropsko skladište delova u Belgiji bilo je među pobednicima za svoja inovativna rešenja u ovoj oblasti.\nEfikasan sistem isporuke\nTransport delova i proizvoda pruža nam dosta mogućnosti za smanjenje ukupne emisije gasova, zbog čega sarađujemo sa mrežom partnera za isporuku i dostavu. Nastojimo da iskoristimo mogućnosti prevoza sa nižim emisijama, koristeći more i železnicu kao alternativu drumskom prevozu na velike daljine. Takođe je važno koristiti energetski efikasna vozila, uključujući ona koja rade na alternativna goriva. Vozačima pružamo podršku u savlađivanju tehnike ekološke vožnje, a podstičemo i planiranje ruta koje omogućavaju vozilima ekonomičniju vožnju. Neophodno je i najbolje korišćenje prostora za teret, uz izbegavanje odlaska praznog vozila nakon isporuke, a, gde je to moguće, isporuku usmeravamo direktno kupcima kako bi se izbegla putovanja do i iz skladišta.


Brisel blokirao integraciju Dojče berze i Euroneksta\nDojče berza (Deutsche Boerse) je danas saopštila da je Evropska komisija blokirala planiranu integraciju te i njujorške berze Euronekst (NYSE Euronext), čime je sprečeno stvaranje najvećeg svetskog operatora na sektoru.\nKomisija je zabranila integraciju s obrazloženjem da bi bila u suprotnosti sa propisima o konkurenciji, s obzirom na dominantnu poziciju kompanije koja bi nastala u trgovini finansijskim derivatima, saopštila je Dojče berza.\nIz Euroneksta su poručili da su razočarani odlukom EU i da se s njom ne slažu ističući da je odluka EU "zasnovana na fundamentalno drugačijem shvatanju tržišta derivata".\nDojče berza je pre gotovo godinu dana objavila da razmatra kupovinu Euroneksta za deset milijardi dolara.\nEuronekst je, pored berze u Njujorku, vlasnik berzi u Parizu, Lisabonu, Briselu i Amsterdamu.\nInače, odluka Evropske komisije bila je očekivana, nakon što je nadležno telo pre mesec dana preporučilo da se integracija blokira zbog nastanka tržišta koja bi dominiralo u trgovini derivatima.\nPredstavnici obe berze na to su odgovorili činjenicom da se brojnim derivatima trguje direktno između banaka i drugih investitora, i to više nego na berzama, i da bi Komisija trebalo da vodi računa o tome kada bude odlučivala.\nDerivati su finansijski instrumenti izvedeni iz nekog osnovnog instrumenta (terminskog ugovora, opcije, svopova).


Tači se sastao sa Erdoganom U prištini: Jačanje strateškog partnerstva - Sputnjik Srbija\n15:28 16 April 2021\nTači se sastao sa Erdoganom U prištini: Jačanje strateškog partnerstva\n© AP Photo / Redžep Tajip Erdogan i Hašim Tači\n21:13 20.09.2020 Preuzmite kraći link\nTurski predsednik Redžep Tajip Erdogan razgovarao je u palati Vahdet u Istanbulu s predsednikom takozvane države Kosova Hašimom Tačijem.\nPredsednik privremenih prištinskih institucija Tači izjavio je posle razgovora sa Erdoganom da Ankara i Priština imaju prijateljske odnose i da će jačati strateško partnerstvo.\nPresident @RTErdogan met with President Hashim Thaçi of Kosovo at Vahdettin Mansion in Istanbul. pic.twitter.com/PyBDwOrzsT\n— Turkish Presidency (@trpresidency) September 20, 2020\n„Zahvalan sam predsedniku Redžepu Tajipu Erdoganu na toplom gostoprimstvu i produktivnom razgovoru o svim pitanjima od zajedničkog interesa, uključujući bilateralnu saradnju, regionalna i globalna pitanja“, napisao je Tači na društvenim mrežama.\nPre dve nedelje turske vlasti su reagovale na odluku Prištine da otvori ambasadu u Jerusalimu u okviru sporazuma o normalizaciji ekonomskih odnosa Beograda i Prištine koji je potpisan u Vašingtonu.\nTursko ministarstvo spoljnih poslova izrazilo je „krajnje razočaranje“ jer je Turska bila jedna od prvih zemalja koja je priznala samoproglašenu nezavisnost Kosova 2008. godine.\ndijalog Beograda i Prištine, Redžep Tajip Erdogan, Hašim Tači\n15:17 Vučić najavio ulaganja u Torlak: Kreće proizvodnja četvorovalentne vakcine /video/


Leva Obala - Page 74\nObjavljeno 13. decembra 2016.\nObjavljeno 8. decembra 2016. 8. decembra 2016.\nObjavljeno 6. decembra 2016.\nObjavljeno 6. decembra 2016. 6. decembra 2016.\nSugrađani nezadovoljni lečenjem u Domu zdravlja u Borči\nObjavljeno 2. decembra 2016. 2. decembra 2016.\nPoslednjih dana dobili smo nekoliko molbi sugrađana koji su nezadovoljni lečenjem u Domu zdravlja u Borči a najčešće premedbe su gužve, loša organizacija i nedostatak ljudstava.\nU „Eko kvizu“ učestvuju tri škole sa leve obale\nObjavljeno 23. novembra 2016. 23. novembra 2016.\nIgru možemo posmatrati i kao specifičan način učenja kod dece različitog životnog doba. Zašto da ne? U igrama se postavljaju granice, eksperimentiše, postavljaju se i rešavaju problemi. Deca izražavaju svoje stavove, mišljenja i svoj način funkcionisanja u datim uslovima.\nHeroj Renato Grbić dobio priznanje „Pravi muškarac“\nObjavljeno 20. novembra 2016.\nHeroj leve obale Renato Grbić je povodom Svetskog dana muškaraca dobio priznanje „Pravi muškarac“.\nObjavljeno 10. novembra 2016.\nZbog neradnog praznovanja državnog praznika „Dan primirja u Prvom svetskom ratu“ sutra 11. novembra na svim linijama javnog gradskog prevoza putnika primenjivaće se nedeljni red vožnje.\nZIMSKE GUME: Kad su obavezne, kolike su kazne i šta u slučaju udesa?\nObjavljeno 1. novembra 2016. 1. novembra 2016.\nPo zakonu od danas 1. novembra do 1. aprila sva putnička vozila moraju imati sve četiri zimske gume ako se na putu nalazi led, sneg ili poledica.\nObjavljeno 30. oktobra 2016.\nPopularne „pečurke“ koje su postavljene pre nekoliko decenija u Beogradu, a na levoj obali ostale i do dana današnjeg uskoro završavaju svoj radni vek. Nadležni su konačno doneli odluku da leva obala kao i ostali delovi opštine dobije nove i funkcionalnije nadstrešnice na autobuskim stanicama. Stajališta će biti uređena tako da će postojati nadstrešnica, klupica\nObjavljeno 4. oktobra 2016.\nPredsednik Vojvođanske partije tvrdi da su Novi Beograd i Zemun vojvođanski gradovi i da je beogradska Palilula u Vojvodini.\nObjavljeno 3. oktobra 2016.\nLeva obala sledeće godina dobija Ustanovu kulture u Borči\nObjavljeno 22. septembra 2016. 22. septembra 2016.\nSinoć je u Ustanovi kulture „Palilula“ počeli Dani evropske o čemu smo pisali predhodnih dana.\nOtvoren „Šalter za preduzetnike“ ali šta to znači u praksi\nObjavljeno 21. septembra 2016. 21. septembra 2016.\nPre dva dana naša opština je otvorila „Šalter za preduzetnike“ u cilju podrške i unapređenja preduzetništva na teritoriji opštine Palilula.\nPrethodno 1 … 72 73 74 75 76 … 97 Sledeće